Bizkaiko Emakumeen Partaidetzarako Kontseilua - Bizkaia.eus\nErakutsi argazkiaren informazioa\nIrudien testuzko informazioa\n@muxotepotolobat-ek maiatzaren 15ean egindako asanbladarako egindako Graphic Designa da. Adardun enbor bat ikus daiteke, partaide batzuen izenekin eta sinatu ziren konpromiso eta eskubideetako batzuekin, webgunean irakurgai daudenak.\nIrudian honako testu hauek irakur daitezke:\nBizkaiko Emakumeen Partaidetzarako Kontseiluaren Batzarra\nEmakumeak erdigunean. Elkarrekin gehiago gara.\nEmakume eta kolektiboen aniztasuna\nEskuragarritasun unibertsaletik abiatuta\nPartaidetzareako eta elkarrizketarako espazioa\nEmakumeak topatu eta ezagutzeko espazioa\nEnergiak eta esfortzuak batzea\nSarean elkarrekin lan egitea\nEspazio plural eta ezinbesteko batean ikusgarritasuna ematea\nPartekatutako helburuak eta estrategiak ezartzea\nBerdintasunerako lotura izatea\nJarrera irekia izatea eta elkarrizketarako nahiz iritzi ezberdinak errespetatzeko prest egotea.\nAdeitsuak izatea, kide moduan jardutea eta ez gauzatu edo baimentzea gainerakoak umiliatzeko edo deseroso sentiarazteko jokabide eta jarrerak.\nBerdintasunaren eta feminismoaren alde lan egitea eta emakumeen interesak eta errealitateak jasoko dituen begirada integratzea, betiere aniztasuna aintzat hartuta.\nBileretara joatea eta esperientziak nahiz ezagutza partekatzea.\nHartutako erabakiak norbere gain hartzea.\nKontseiluaren berri ematea gure elkartea osatzen duten kide guztiei.\nParte hartzea eta Bizkaiko emakumeen eskubideen defentsari eta berdintasunari lotutako ekarpenak nahiz proposamenak egin ahal izatea kontseiluko organo ezberdinei.\nAhotsa izatea eta iritzia askatasunez adieraztea\nErrespetuatuak izatea eta tratu ona jasotzea\nElkarteko Emakume guztiak kontseiluan berdintasunezko baldintzetan pare hartuko dutela bermatzea, haien berezitasunak kuntuan hartuta.\nBizkaiako Emakumeen eskubideen aldeko eskaerak eta aldarrikapenak bultzatzea\nKontseiluko organoen informazio gardena jasotzea\nKontseiluko organoei egindako eskarei eta demandei buruzko erantzun arrazoitua jasotzea\nBizkaiko Emakumezko Enpresari eta Zuzendarien Elkartea\nArrosa gorri 13 emakume alkartea\nSare Liliak Emakume Elkartea\nEmakumeen Kontseilua Andra Barriak\nEtxeko Andre Emakumeen Elkartea\nFirekutzen Emakumeen Elkartea\nLanbroa Emakumeen Elkartea\nBakearen eta bizikidetzaren aldeko Mujeres de Colores Elkartea\nBaax Aye Elkartea\nMaite Albiz Emakumeen Dokumentazio Zentroa\nAldarte Sexu askatasunerako ikerketa eta dokumentazio zentroa\nFekoor Emakumeen Berdintasunerako Batzordea\nEmakume eta Eskubideak-emaku\nEmakumeak Aurrera!-Mujeres Progresistas de Portugalete Elkartea\nEmakumeon Indarra Elkartea\nEragin-Trebejuntza eta Garapena Elkartea\nEtxalde Nekazaritza Iraunkorreko Emakumeen Elkartea\nLanda XXI, Landa Inguruko Emakumeen Elkartea\nMairi Emakunde Feminista Batza\nSin Romi emakumeen ijito elkartea\nSaskia, Landa Eremuko Emakume Enpresariak\nMujeres Migradas Emprendedoras Elkartea\nNinaix Emakume Elkartea\nBizkaiko Foru Aldundiak, 4/2018 Foru Arauaren bitartez, 18.artikuluan, berdintasun politika publikoen funtsezko hobekuntzarako gizarte eskariei erantzuteko, Bizkaiko Emakumeen Partaidetzarako Kontseilua sortu du. Kontseilu hori erakunde feministek, emakumeen elkarteek eta emakumeen eta gizonen berdintasuna lortzea helburu edota eginkizun duten beste entitate eta erakunde batzuek parte hartzeko organoa da.\nProzesu parte-hartzailearen ostean, aprobatu egin da Bizkaiko Foru Aldundiaren 17/2020 Foru Dekretua, otsailaren 18koa, Bizkaiko Emakumeen Partaidetzarako Kontseilua sortzen duena.\nNork parte hartzen du?\nBEHINEKO-BEHINEKO BATZORDE KUDEATZAILEA\nBatzorde Kudeatzailea da Kontseilua gidatu, kudeatu eta behar bezala jarduten duela ziurtatuko duen organoa.\nHonako hauek eratzen dute:\nKontseiluko presidentea, aldi berean, Batzorde Kudeatzaileko buru ere badena.\nKontseiluko lehendakariordea, aldi berean, Batzorde Kudeatzaileko presidenteordea ere badena.\nKontseiluko Idazkaritza, Batzorde Kudeatzaileko idazkaria ere badena.\n7 kide edo bokal, elkarte feministen eta emakumeen elkarteen, emakume-taldeen eta kolektibo feministen eta Kontseilua osatzen duten erakunde mistoetako berdintasuna sustatzeko arloen edo atalen ordezkari diren emakumeen ardurapean.\nBatzorde Kudeatzailea urtean gutxienez lau aldiz biltzen da, gutxienez hiru hilean behin, baina gehiagotan bildu ahal izango da bileran aztertu beharreko gaiak sortzen direnean. Bilera horiek, ahal dela, Bilbon egingo dira, era presentzialean, baina telematikoki ere egin ahal izango dira, kide guztiek ahal badute.\nBatzordearen indarraldia 2 urtekoa da, eta partzialki luza daiteke (kideen erdia) beste bi urte bete arte, Batzordearen jarraitutasuna eta funtzionamendu egokia bermatzeko. Batzarrean erabakiko da luzapen hori egiten den eta nola.\nPresidentearen karguak 2 urteko indarraldia du; presidentea bere karguan ordezkatu behar bada, bere ordezkoak edo bere elkarte edo taldeko beste ordezkari batek ordezkatuko du.\nHauek dira Batzorde Kudeatzailea osatzeko 2020ko azaroaren 14an egindako I. Batzarrean hautatu ziren erakundeak:\nAsociación Escribee - lee\nAsociación trece rosas rojas\nErlantza Berdintasun elkartea, ocupa también la Presidencia del Consejo.\nAukeratutako erakundeez gain, honako hauek ere Batzorde Kudeatzaileko kide dira:\nBerdintasuna Sustatzeko zuzendaria,Patricia Campelo Martínez, Kontseiluko lehendakariorde gisa.\nCristina Sarduy Gainza, genero politiketarako eta dibertsitaterako idazkari teknikoa, Kontseiluaren idazkariaren kargua betetzen duena.\nI. Batzarra egin eta lehen Batzorde Kudeatzailea hautatu aurretik, Behin-behineko Kudeaketa Batzorde bat eratu zen, 7 emakume-elkartek osatua. Berdintasuna Sustatzeko Zuzendaritzak elkarte feministentzat eta emakumeen elkarteentzat 2020ko otsailaren 29an antolatutako topaketa baten ondoren aukeratu ziren kideak. Kontseilua eratu ondoren, Behin-behineko Batzorde Kudeatzaile horrek bere eginkizunak utzi zituen.\nBehin-behineko Batzorde Kudeatzailea:\nHurrengoa OHIKO BATZARRA\nHurrengo batzarrerako lekua\nBizkaia Aretoa UPV-EHU, Bilbo\nAzken batzarrerako lekua\nAukeratu Batzarra Batzar eratzailea\nIkusi batzarraren xehetasunak\nEtengabe edo aldi baterako sortutako lan-espazioak dira, gai zehatzak aztertu eta lantzeko edo zeregin espezifikoak garatzeko. Batzarrean onartzen da hauek sortzea, eta, sortu ondoren, autonomia dute funtzionatzeko eta antolatzeko. Kontseilua osatzen duten eta borondatez parte hartu nahi duten elkarte eta entitateek osatzen dituzte, horretarako interesa eta denbora badute. Berdintasunerako Zuzendaritzaren laguntza izan dezakete beren zeregina betetzeko\nSORRERA DATA 2021


Grebara deia egin dute Pasaiako emakumeek : Oarsoaldeko Hitza\nGrebara deia egin dute Pasaiako emakumeek\nGrebara joateko arrazoiak eman dituzte gaur Pasaiako emakumeek Trintxerpen egin duten agerraldi jendetsuan. Bizikleta martxa ere egin dute.\nHerriko emakumeak, Trintxerpen M8koak aurkezten.\nMartxoaren 8ko (M8) nazioarteko greba deiarekin bat egin dute Pasaiako emakumeek. Horren arrazoiak eman dituzte gaur lau barrutietako emakumeek Trintxerpen egin duten agerraldian, eta aldi berean, datozen egunetan M8ari begira zer antolatu duten azaldu dute. Emakume pasaitarren arteko batasun horri badia alderik alde zeharkatu duen bizikleta martxa batekin forma eman diote.\nBizikleta martxa egin dute gaur, badia inguratuz, herriko emakumeek.\nGreba feministaren arrazoiak banan-banan xehetu dituzte gaur egindako agerraldian. Hala, egungo eredu ekonomikoak emakumeak zapaltzen dituela adierazi dute, adibidetzat jarriz Euskal Herrian gizonen soldataren batez bestekoa emakumeena baino %35,6 handiagoa dela. Bestalde, indarkeria matxistak etenik gabe emakumeak jipoitzen dituela azaldu dute, “nekatuta gaude beldurrean heziak izateaz nazkatuta kaleko jazarpenaz eta sexu erasoak jasotzeaz, eta alor intimoan kontrola, xantaia eta zapalkuntza izateaz”.\nKultura patriarkalak emakumeak baztertu eta objektu bezala erabiltzen dituela jakinarazi dute, eta historia, literatura edo zientzia liburuetatik ezabatuak izan direla. Hala, hedabideetan eta sare sozialetan ere jarri dute fokua Pasaiako emakumeek, “objektu sexualtzat gaituzte, kontsumituak izateko prest”. Eta emakume migranteak indarkeria matxistaren aurrean bereziki babesik gabe daudela aldarrikatu dute.\nHorren guztiaren aurrean, kalera ateratzera animatu dituzte emakumeak, Martxoaren 8ko greba eta lanuzte proposamenekin bat egitera. Hala, lau barrutietako emakumeek egitaraua antolatu dute M8aren harira, egunean, aurretik eta ondoren. Honakoa da:\nGaur (hilak 3, larunbata)\n18:00etan, Trintxerpeko alkateordetzan, Figuras ocultas filmaren emanaldia\n21:30ean, Antxoko Basari elkartean, Onintza Enbeita eta Miren Amurizarekin bertso afaria (sarrerak Kamio eta Leunda tabernetan).\nHilak 6, asteartea\n19:00etan, Trintxerpeko alkateordetzan, Eraikuntza eta begiradak izenburupean mahai-ingurua zuzenbidean, kirolean, argazkilaritzan eta arkitekturan dabiltzan bost emakumerekin.\nHilak 7, asteazkena\n19:30ean, San Pedroko Zurruna zineklubean, Elena filmaren proiekzioa.\n18:30ean, eta apirilaren 8ra arte, Virginia Gil Cousoren lanekin erakusketa zabalduko dute Ziriza Etxean (asteazkenetik larunbatera 18:30.20:30 ordutegia izango du, eta igande eta jaiegunetan 11:30-13:00). Bakardadeak/Soledades du izena mostrak.\nHilak 8, osteguna. Grebaren eguna.\nAntxorako egitaraua antolatu dute: 11:00etan, Zumardian elkartuko dira 12:00etan Renferen geltoki parean elkarretaratzea egiteko; 12:15ean, herriari buelta aldarrikatzailea emango diote; 14:00etan, bazkari autogestionatua norberak eramandakoarekin; 17:30ean, dantza komunitario tailerra Azokan; 18:30ean, elkarretaratzea Zumardian eta ondoren 18:57ko topoa hartuko dute Errenteria-Oreretako manifestaziora joateko.\nTrintxerpeko alkateordetzan: 19:00etan, Autobiographikal poesia antzeztua mundu mailako emakume poeten poemen ikuskizuna; 20:00etan, luntxa; 20:30ean, mikro irekia eta Harremantxoren ipuin lehiaketako irabazleari sari ematea.\nHilak 10, larunbata\n09:30etik 13:30era, Donibaneko Juanba Berasategi kultur gunean, Emakin elkartearen eskutik autodefentsa feminista tailerra.\n12:00etan, Trintxerpeko Ziriza Etxean, Bakardadeak/Soledades mostraren inaugurazioa. Haatik dantza taldeak Lau Eme lana eskainiko du.\n19:00etan, San Pedroko Antxetan, pintxo jatea eta bakarrizketa.\nHilak 17, larunbata\n18:00etan, San Pedroko Udal Aretoan, Beatriz Egizabalekin Arratsalde umoretsu bat saioa, emakumearen eta umorearen inguruko tailerra da.


Orbain elkarteak hitzordu sorta ederra ondu du urrirako | Nontzeberri\nHasiera/BESTELAKOAK/Orbain elkarteak hitzordu sorta ederra ondu du urrirako\nBadira bost urte pertsona talde bat Gasteizen bildu zela, Punk Rock Euskal Herrian ikertu, kontserbatu eta zabaltzeko lehen elkartea sortzeko. Ordutik bost urte igaro dira, eta elkartea indartu egin da bere oinarriak finkatuz.\nOrbain elkarteak makina bat hitzordu ondu ditu urrian, bost urte horiek behar bezala ospatzeko. Horrela, urriaren 1ean, 19:00etan, Ilargi Arana artista gasteiztarraren murala inauguratuko du Orbainek. Urriaren 10ean, 19:00etan, Patxi Irurzunen eleberriaren aurkezpena izango da elkartean. Lanaren protagonista rockzale zahar bat da, bere distira guztia galdu duen Rock Radikal Vascoko izar zaharra.\nUrriaren 23an, Leire Zabaleta artistak bere erakusketa inauguratuko du. Argazkilaria Baffest Barakaldoko argazkilaritza Jaialdiaren V. edizioan aukeratu berri dute, eta Rock & Rollekin lotutako argazki sorta bat ikusgai jarriko du Gasteizen.\nMusika ez da faltako, eta hilaren 24an, 20:00etan, Gasteizko Tobaco Road Blues bikotea arituko da. Hilaren azken egunean, 31n, larunbatean, eta 20:00etan, Lost Balas gasteiztarrak izango dira euren ibilbideko gaiak errepasatzen. Horrez gain, hirian dauden Dj batzuei lekua emango zaie, eta musika dezente eskainiko dute.\nProgramatutako ekitaldi guztietan azken orduko aldaketak egin behar dira, eta edukiera-muga egongo da osasun-distantzia gordetzeko, bai eta maskara eramateko betebeharra ere.


92/2019 FORU DEKRETUA, abuztuaren 14koa, Eskubide Sozialetako Departamentuaren oinarrizko egitura ezartzen duena. - Nafarroako Aldizkari Ofiziala - Legegintza - VLEX 808544897\n92/2019 FORU DEKRETUA, abuztuaren 14koa, Eskubide Sozialetako Departamentuaren oinarrizko egitura ezartzen duena.\nNafarroako Foru Komunitateko Lehendakariaren abuztuaren 6ko 22/2019 Foru Dekretuaren bidez, Nafarroako Foru Komunitateko Administrazioaren departamentuen egitura eta departamentu bakoitzaren eskumen-esparrua finkatu ziren. Hortaz, bidezkoa da departamentu bakoitzaren oinarrizko egitura organikoa ezartzea, gero gehiago garatu badaiteke ere.\nNafarroako Foru Komunitateko Administrazioari eta foru-sektore publiko instituzionalari buruzko martxoaren 11ko 11/2019 Foru Legearen 30.2 artikuluak ezartzen du departamentu bakoitzean zuzendaritza nagusi bat edo gehiago eta idazkaritza tekniko nagusi bat izanen direla, kasuan kasuko departamentuko titularraren menpe daudenak zuzenean. Era berean, artikulu horretako 3. apartatuak adierazten du, aurreko apartatuan xedatutakoa gorabehera, zuzen-zuzenean departamentuaren titularraren menpe beste organo batzuk ere egoten ahalko direla departamentu bakoitzean.\nBestalde, martxoaren 11ko 11/2019 Foru Legearen 31.2 artikuluak adierazten du zuzendaritza nagusiak sortu, aldatu, bateratu edo kentzea, bai eta bakoitzak eskumenean izanen dituen arloak zehaztea ere, Nafarroako Gobernuari dagokiola. Foru dekretu bidez eginen du, departamentu bakoitzaren titularrak proposaturik.\nMartxoaren 11ko 11/2019 Foru Legearen 46.2 artikuluak adierazten du, berriz, erakunde autonomoak Nafarroako Foru Komunitateko Administrazioaren departamentu bati edo zuzendaritza nagusi bati atxikiko zaizkiola.\nHorrenbestez, Eskubide Sozialetako kontseilariak proposaturik, eta Nafarroako Gobernuak 2019ko abuztuaren 14an egindako bilkuran hartutako erabakiarekin bat,\nArtikulu bakarra.–Eskubide Sozialetako Departamentuaren oinarrizko egitura.\nEskubide Sozialetako Departamentuak, bere titularraren goi-zuzendaritzapean, honako organo hauek ditu bere oinarrizko egituran:\nBabes Sozialaren eta Garapenerako Lankidetzaren Zuzendaritza Nagusia.\nErrealitate Sozialaren Behatokiaren eta Gizarte Politiken Plangintzaren eta Ebaluazioaren Zuzendaritza Nagusia.\nIdazkaritza Tekniko Nagusia.\nEra berean, erakunde autonomo hauek atxikitzen zaizkio Eskubide Sozialetako Departamentuari:\nNafarroako Enplegu Zerbitzua.\nPertsonen Autonomiarako eta Garapenerako Nafarroako Agentzia.\nBabes Sozialaren eta Garapenerako Lankidetzaren Zuzendaritza Nagusiak bere gain hartzen ditu gai hauetako eskumenak: oinarrizko arreta, gizarteratzea eta gutxiengoei arreta ematea, garapenerako lankidetza eta laguntza humanitarioa.\nORDEN PRE/361/2004, de 6 de octubre, por la que se modifica el catálogo de actividades fisicodeportivas en el medio natural.\nDecreto 210/2018, de 28 de diciembre, por el que se modifica el Decreto 72/2017, de 23 de mayo, por el que se establecen las bases reguladoras de las subvenciones a conceder por la Consejería de Sanidad y Políticas Sociales para la construcción, reforma y equipamiento de centros y servicios sanitarios de la Comunidad Autónoma de Extremadura.


Txerri-azpizuna txalotekin eta aranpasekin | Consumer\n600 g de txerri-azpizuna\n400 g de txalota txikiak\n20 ml de Jerezeko ardoa\n100 g de aranpasa hezurrik gabe\nLehenik eta behin, goarnizioa prestatuko dugu; kasu honetan, txalota konfitatuak izango dira. Burruntzali batean prestatuko ditugu, txalotak oliba-olio pixka batekin, azukrearekin, gatzarekin, piperbeltzarekin eta ur-erdiraino estalita. Multzo hau su ertainean kozinatuko dugu ura lurruntzen den arte (30 minutu inguru) eta bere zukuekin batera, txalotetara itzultzen den karamelua. Hala, txalota konfitatuak lortuko ditugu.\nKanpoko koipearen xerrak garbitu eta gatza eta piperbeltza bota, eta erretentzio txiki batekin lotu. Horrela, erreketan, ez dute forma zilindrikoa galtzen. Gorritu txiki-txikiak zartaginean, oliba-olio pixka batekin, eta labean erre 200 ºc-tan, 10 minutuz. Maiz irauli egiten ditugu, bere inguru osoan berdin egin daitezen eta behin erretserba eginda.\nErretako zukuak zartagin batera bota. Zukuak erreskatatzeko, erretako erreketaren plakari Jerezeko ardo bat gehituko diogu, eta, horrela, alkoholak erretiluko glasa atera egingo du eta erreketaren zuku guztiak forma likidoan izango ditugu zartaginean.\nErretako zukuak gehitu, hezurrak hezurrik gabe, haragi-salda eta sutan jarri. Irakiten hasten garenean, majena pixka bat gehitzen dugu saltsa loditzeko, gatza bota eta kito! Badugu saltsa krematsu bat, aranekin, txerri txikien laguntzaz.\nErrezeta hau zerbitzatzeko eta aurkezteko, moztu xerra meheetan txerri-azpizuna eta zerbitzatu platera platera-saltsa krematsuarekin eta txalotak lagun gisa.\nAzukreak 21,9g 24%\nTxerri-azpizun nabarmena du B1 bitamina, azukre gutxiko elikagai eta burdin, kaltzio, iodo, magnesio, potasio, zinka, fosforo eta A, B3, B7, B9, B12 eta K bitaminak. Hala ere, kolesterola eta gantz saturatua ere badute, eta hori kontuan hartu behar da. Txalotekin prestatzen da, tipularen antzeko elikagaia, baina zapore gozoagoa eta leunagoa duena. Kaltzio, potasio, zuntz, magnesio, karbohidrato eta A, B7, B9 eta C bitaminetan aberatsa da. Aranpasak azukre ugari izaten dute, eta kontuan hartu behar da hori; gainera, kaltzioa, magnesioa, burdina eta fosforoa ere kontuan hartu behar dira. Neurriz kontsumitu behar den errezeta kalorikoa.


Inicio Egunekoa Gure Txillardegi\nMartes, 05 de Diciembre de 2017 16:38\nEuskararen eguna benetan ospatu nahi luketen guztiei gomendatu nahi diet Pako Sudupek maisuki Txillardegiri buruz idatzi duen liburua, honek Euskal Herriari egin zion ekarpen sakona jaso, ikertu eta dosi zehatzetan eskaini diguna: Txillardegiren borroka abertzalea. Haratago joanda, egun honek urtero idazle bati dedikatua behar luke egon, haren obra ezagutzera eta (garrantzitsuagoa dena) irakurtzera emana izan dadin. Egun seinalatuekin beste modu batera joka liteke, hain da urria jendeak bere kulturaz eta hizkuntzaz ezagutzen duena!\n1997an ere berretsiko du autonomismoaren amarrua: «Azkeneko hogei urte honetan Hegoaldean, Madrilen onespenarekin eraiki den tramankulu autonomikoak helburu hau dauka: trauma mingarririk gabe, poliki-poliki, ikurriña balkoi ofizialetan eskegita, Hego Euskal Herria Espainian integratzea. PNVa, Madrilen beharrezko laguntzaile bihurtu da. Madrilek berak egin ez dezakeena, jelkideek egiten diote [...]».\nBaina Txillardegi irakurtzeak denok inplikatzen gaitu bete-betean herri honen etorkizunaren aurrean. Iragan uztailean, BERRIAn, honela titulatzen zuen Dani Goñik artikulu bat: «Ai Txillardegi, zer egin huen horrela tratatua izateko?». Bertan kontatzen zituen Donostiako Udal Liburutegiari Txillardegi izena jartzeko egin zituzten gestioak, eta hara non aurkitu zuten hitz magikoaren murraila: kontsentsua. Eta zabala, gainera. Eta nola PSEk pikutara bidali zituen, etsipenaren galbidean geratu da egitasmoa. Gaiak, ordea, gu interpelatzen gaitu, eta honela behar luke izenburuak: «Barka Txillardegi, zer egin dugu guk zu horrela tratatzeko?». Gu gara bere lekua errebindikatzen jakin ez dugunak, arduradun sare itzela osatu arte, Euskaltzaindiatik hasita, eta gure ahuldade politikoa da omenaldirik kaskarrena.\nZer egin zuen Txillardegik? Lana gogotik, eta herri honen askatasuna desiratu. Hustu zuen bere garuna, eta katarsi horren olatuek denok bustitzen gaituzte. Espainolismoak ez du maite, lana ondo egin zuen seinale. Gu gara, orain, espainolismoa garaitu behar dugunak. Jose Luis Alvarez Enparantza, gure herriaren ispilu, zer ikasi, zer pentsa ugari eman zigun gizona, baita zer ahaztu, gainditu eta arbuiatu ere.


Gustuko tokian aldaparik ez | Kirola | Berria\nValverde izan da nagusi Mas de la Costako igoeran, eta Lopez Espainiako Vueltako lider jarri da, hirugarrenez. Ion Izagirrek, Rodriguezek eta Nievek oso etapa ona egin dute\nAlejandro Valverde garaipena ospatzen, atzo, Mas de la Costan. JAVIER LIZON / EFE Tamaina handiagoan ikusi\nGutxik egin diezaiokete aurre Alejandro Valverderi (Movistar) pendiz handiko igoera laburretan. Espainiarra hazi egiten da errepidea tentetu eta mendateak horma bihurtzen direnean. Fleche Wallonen, Huyko igoera ezagunean, adibidez, hamaika bider ezarri du bere legea. Bada, atzo beste horrenbeste egin zuen Mas de la Costan —lau kilometro eta %12,3ko pendiza—, Espainiako Vueltako zazpigarren etapan. Valverdek Nairo Quintana (Movistar), Primoz Roglic (Jumbo) eta Miguel Angel Lopezekin (Astana) egin zuen igoera, eta, helmugatik 150 metrora egindako erritmo aldaketarekin, atzean utzi zituen. Lopezek, berriz, Dylan Teunsen (Bahrain) hondoratzea probestu zuen hirugarrenenez lasterketako lidergoa eskuratzeko.\nKolonbiarrak lehia estua izango du Quintana, Valverde eta Roglicekin. Lau txirrindulari horiek gainontzekoen gainetik daude nabarmen, Javalambren eta Mas de la Costan ikusi ahal izan denez. Atzo, apenas izan zen tarterik haien artean, Quintana behin eta berriz saiatuagatik. Azkenean, denbora berean helmugaratu ziren Valverde eta Roglic, eta sei segundora Lopez eta Quintana. Gainontzeko hautagaiek, ordea, dezenteko atzerapena izan zuten: 46 segundora iritsi zen Rafal Majka (Bora), 51ra Tadej Pogacar (UAE) eta Fabio Aru (UAE), 1.37ra Esteban Chaves (Mitchelton) eta 1.48ra Wilco Kelderman (Sunweb).\nHorrekin batera, nabarmentzekoa izan zen euskal herritarren jarduna. Izan ere, hamar onenen artean sartu ziren Ion Izagirre (Astana) eta Oscar Rodriguez (Euskadi-Murias). Gipuzkoarrak ez du Vuelta hasiera samurra eduki, baina suspertu egin zen atzo, eta seigarren bukatu zuen etapa, irabazlearengandik 48 segundora. Nafarrak, berriz, atzetik aurrerakoa egin zuen, eta hamargarren izan zen, 1.20ra. Mikel Nievek ere (Mitchelton) bazuen indarra, baina, aurrera egin beharrean, Chaves taldekidearen alboan gelditu zen. Hamalaugarren izan zen azkenean, 1.37ra.\nHala, gori-gori dago maillot gorriaren borroka. Izan ere, minutu erdi eskaseko tartean daude lehen lau sailkatuak: Lopezengandik sei segundora dago Roglic, hamaseira Valverde, eta 27ra Quintana. Majka da bosgarren, 1.58ra. Nieve da euskal herritarrik onena, hamabigarren, 4.01era.\nOilarrek lasaiago hartu ahalko dituzte gauzak gaurko etapan, zailtasun txikikoa baita. Mendate bakarra igo beharko dute: Bigarren Mailako Monserrat —7,7 kilometro eta %6,7—. Helmugatik 28 kilometrora du gaina, eta han apur daiteke eguneko ihesaldia, helmugara iristeko aukera dezente izango duena.


Elikadura iraupeneko jarduera fisikoan: aholku batzuk.\nMendi lasterketa eta mendi martxen denboraldian bete betean gauden honetan elikadura aholku batzuekin natorkizue mota honetako jarduerei ahalik eta modurik egokienean aurre egiteko.\nMendian korrikan egirten den ibilaldia, iraupeneko jarduera tipikoa /\n2017-06-06 / Smithy\nArtikulu hau hainbat orduetako mendi ibilaldi, bizikletan egindako irteera, mendi martxa, mendi lasterketa edo zailtasun maila ezberdineko hainbat luzeetako eskalada bateko elikadurari begira idatzita dago, ahalik eta modurik errazean.\nEkidin beharreko elikagaiak alkohola duten edariak, margarina, azukredun elikagaiak (edari azukredunak, gozokiak, galletak, opildegi industriala), gantz osasungarririk ez duten elikagaiak (heste beteak, trans motako gantzak eta palma, palmiste eta kokoa oliodun produktuak) , gatzdun produktu edo produktu gaziak eta elikagai ultra-prozesatuak izan beharko lirateke.\nIntentsitatearen arabera elikagaiak modu batera edo bestera konbinatuz joango gara: intentsitate baxuko uneetan karbohidratoen ehunekoa jaitsi eta lipidoena igoko dugu, intentsitate altuko uneetan aldiz, karbohidratoen ehunekoa igo eta lipidoena jaitsiko dugu.\nHiru edo laugarren ordutik aurrera karbohidrato eta lipidoez gain proteinak ere hartzen hasiko gara, mendi-lasterketetan adibidez, proteinak erretzen hasten baitira. Proteinen artean aminoazido adarkatuak dituztenak dira gomendagarrienak.\nHidratazioari dagokionez, frogan zehar galdutako pisuaren %150 hidratatzea gomendatzen da, hau da, galdu den kilo bakoitzeko litro eta erdi. Hidratatzeko gehiegizko "dosia" orduro litro batekoa izango da.


Azken bultzadaren indarra | Berria.eus\nPolitika Azken bultzadaren indarra\nLarunbateko manifestazioaren garrantzia nabarmendu du Sarek; «inflexio puntu bat» izan daitekeela uste dute. Iaz egin bezala, ospe handiko hiru lagun izendatu dituzte bilduko den diruaz arduratzeko\n2017-01-11 / Gotzon Hermosilla\n2017. urtea «giltzarri» izan daiteke giza eskubideen, konponbidearen eta bakearen norabidean. Hori uste du behintzat Sarek. Horregatik, garrantzi berezia ematen diote datorren larunbatean Bilboko kaleak zeharkatuko dituen manifestazioari. Aurtengoa «urte bat gehiago baino, urte bat gutxiago» izan dadin nahi dute, eta urtarrilaren 14ko manifestazioa, berriz, auzi horrek behar duen «azken bultzada». Horregatik, Sareko bozeramaile Joseba Azkarragak eta Ainhoa Azkaratek dei berezia egin diete euskal herritarrei manifestazioan parte har dezaten, larunbateko mobilizazioa «inflexio puntu» bilakatzeko asmoz.\nAurreikuspenak behintzat baikorrak dira. Sarekoek jakinarazi dutenez, 250-275 autobus inguru antolatuko dira Euskal Herriko zenbait lekutatik eta atzerritik ere manifestaziora joan ahal izateko, iaz baino %15 gehiago. Baina ez hori bakarrik: Sarekoen ustez, herritarrak jakitun daude larunbateko mobilizazioaren garrantziaz, eta, horregatik, «manifestazio handia» espero dute, «jende kopuruari zein aniztasunari dagokionez».\n«Helburu honetan, alde batera utz ditzagun bakoitzaren ideologiak», eskatu du Azkaratek. «Elkar gaitezen, eta salaketa hau sentimendu sozial bihur dezagun, askotarikoa, gure jendartea bezalakoa».\nMobilizazioaren inguruko zenbait xehetasun eman dituzte antolatzaileek. Jende asko batzea espero dutenez, «jarrera egokia» izateko eta antolatzaileen aginduei jaramon egiteko eskatu diete joango diren herritarrei, anbulantzia, suhiltzaile eta gainerakoei lana errazteko.\nManifestazioa 17:30ean abiatuko da Casilla plazatik, baina, 12:00etatik aurrera, txistulariak, bertsolariak, trikitilariak eta bestelako ekitaldi eta ikuskizunak izango dira Zazpikaleetan. Ordubete lehenago, 11:00etan, hedabideen aurrean agertuko dira Sareko arduradunak, manifestazioaren inguruko azken xehetasunen berri emateko.\nEuskal presoen senideak eta asteburuero kartzeletarako bidaiak egiten dituzten Mirentxin taldeko furgonetak joango dira manifestazioaren buruan, eta, horren atzean, euskal gizarteko zenbait lagun esanguratsuk eramango dute pankarta. Jende asko espero dute, eta, horregatik, garraio publikoak erabiltzeko eskatu diete antolatzaileek herritarrei. Garraio horien arduradunei ere eskaera egin diete, larunbatean zerbitzua indar dezaten.\nManifestazioan egingo den diru bilketari garrantzi berezia eman diote Sareko bozeramaileek. 2015eko manifestazioaren ostean, polizia operazioa abiarazi zuen Guardia Zibilak, eta manifestazioan bildutako 104.000 euro bahitu egin zizkieten. Oraindik ez diete dirua itzuli. Joan den azaroaren 23an, Espainiako Auzitegi Nazionalak auzia aztertu behar zuen, baina saioa bertan behera gelditu zen, Sarek eskatu zuelako Concepcion Espejel eta Enrique Lopez epaileak auzitik baztertzeko.\nBi epaileok aldenduak izan dira beste zenbait auzitatik, Alderdi Popularretik gertukoak izateak haien inpartzialtasuna kolokan jartzen zuelakoan. Hala ere, diruaren bahiketaren auzian ez dute aintzat hartu Sareren eskaera; horregatik, Azkarraga ezkor agertu da: «Horiek ikusita, badakigu zein izango den epaia», esan du.\nAzkarragak azaldu duenez, diru hura bahitu izanak «arazo ekonomiko handiak» eragin dizkio Sareri: 2015eko manifestazio hartako faktura batzuk ordaindu ezinik egon dira orain arte. Horregatik, herritarrei dei egin die Sare diruz laguntzeko, eta manifestaziora joaterik izango ez dutenei diru ekarpena Internet bidez egiteko eskatu die, Sareren webgunearen bitartez.\nHorrez gainera, iaz egin zuten bezala, eta «gezurretan oinarrituriko edozein auzibide saihesteko», ospe eta itzal handiko hiru lagun izendatuko ditu Sarek dirua zaintzeko. Aurten, Elisabete Bizkarralegorra eta Felix Cañada abokatuak eta Paul Rios Lokarriko koordinatzaile ohia izango dira dirua jagoteko arduradunak, manifestazioa amaitzen denetik astelehen goizean dirua banku batean sartu bitartean.\n«Guri jazartzen jarrai dezakete», esan du Azkarragak, «baina ozen esan behar dugu elkartasuna ez dela delitua. Delitua egiten dute Sareri jazartzen zaizkionek».\nAsteon jakinarazi dute Josetxo Arizkuren euskal presoaren auzia Europako Giza Eskubideen Auzitegiak aztertuko duela. Euskal Herriratzeko eskaera egin zuen Arizkurenek, beste hainbat euskal presok egin bezala, eta Espainiako Auzitegi Konstituzionalak tramiterako ere ez zuen onartu eskabidea. Orain, Estrasburgora jo dute Arizkurenen abokatuek, presoa Euskal Herritik urrun edukita familia bizitzarako haren eskubidea urratzen dela argudiatuta.\nHorretaz galdetu diote kazetariek Azkarragari, eta Sareren bozeramaileak esan du «begi onez» ikusten dutela ekinaldia. Itxaropentsu agertu da eskaerak egin dezakeen bideaz, eta gogoratu du Estrasburgoko Auzitegiak Errusia eta Ukraina zigortu dituela preso batzuk sorterritik urrun atxikitzeagatik. «Badakigu Espainia beti saiatu dela Europako auzitegietatik iritsi zaizkion aginduak saihesten, baina egoera aldatu da, eta orain beste gehiengo batzuk daude; Espainiako Parlamentuan, esaterako», azaldu du.\nSteilas sindikatuak bat egin du Sareren deialdiarekin\nEusko Jaurlaritzak ez du ordezkaririk bidaliko\nFriendshipen babesa jaso du Etxerat-ek Bruselan\nAdaxka gunean informazioa emango dute mobilizazioaz


soziolinguistika klusterra Archives - Gamintza\nEtiketa honen artxiboa: soziolinguistika klusterra\nKalean neurtutako elkarrizketetatik %22,7 izan dira euskaraz\nDatu interesgarriak eman zituzten atzo Durangoko hizkuntza-erabileraren kale-neurketaren aurkezpenean. Soziolingustika Klusterrak egindako azterketaren arabera, kalean entzundako elkarrizketetatik %22,7 euskaraz izan dira, eta %75,4 gaztelaniaz. Beste hizkuntza batzuetan erabilera % 1,9koa izan da. Kontuan izan behar da Durangoko biztanleen % 49 dela euskalduna, % 27 ia euskalduna eta %24 erdaldun elebakarra.\nAdin-tarteka, umeak dira euskara gehien erabiltzen dutenak (% 37,8). Euskara gutxien erabiltzen dutenak, berriz, adinekoak dira (% 14,5). Gazteen erabilera % 25,2koa izan da eta helduena % 18,8koa.\nAuzoka berriz, Alde Zaharrean (% 29,6) entzun dute euskara gehien; ondoren Ezkurdi–Madalena eremua kokatzen da (% 17,8) eta azkenik, Ibaizabal–Landako eremuan entzun dute euskara gutxien (% 14,1).\nIkerketak hizkuntza ohituren inguruko beste datu esanguratsu bat azaleratu du. Umeek eta helduek osatutako taldeetan entzun da euskara gehien: % 42,2. Baina, hala ere, umeak bakarrik (nagusirik barik) daudenean % 19,7koa da euskarazko erabilera; eta, aldiz, nagusiak euren artean (umerik barik) ari direnean, % 14,3tan darabilte euskara.\nBeheko taulan duzue datu nagusien laburpena, eta gehiago sakondu gura baduzue, aurkezpenerako erabili duten txostena sarean dago, lotura honetan.\nKategoria Durangon bertan, Euskararen normalizazioa, etiketak aurkezpena, datuak, durango, euskara, euskararen erabilera, kale erabilera, soziolinguistika klusterra, 15 abendua, 2017 egilea Durangoko Udaleko Euskara Zerbitzua.\nBideoan batu dituzte euskararen erabilera neurketei buruzko datuak\nSoziolinguistika Klusterrak egin du bideoa, eta bertan, kale neurketak zelan egiten dituzten azaltzeaz gain, azken hamarkadetan euskararen erabilerak izan duen bilakaera eta gaur egungo egoeraren irakurketa egin dute.\nKategoria Euskararen normalizazioa, etiketak bideoa, euskara, euskararen bilakaera, euskararen erabilera, kale erabilera neurketa, soziolinguistika klusterra, 6 iraila, 2017 egilea Durangoko Udaleko Euskara Zerbitzua.\nDuela hamar urtetik beheraka doa euskararen erabilera kalean\nSoziolinguista Klusterrak emaitzekin egindako grafikoetako bat\nTopea jo al du euskararen erabilerak? Formula berriak aurkitzeko garaia ote da? Azken datu soziolinguistikoen berri izaten ari gara; aurreko baten VI.Inkesta Soziolinguistikoaren emaitzak izan genituen berbagai, eta gaurkoan,berriz, Soziolinguistika Klusterrak Euskal Herri mailan egindako kale neurketa dugu hizpide.\nTitular eta grafiko ugari utzi ditu neurketa horrek. Azpimarragarri batzuk hemen:\nNeurtutako elkarrizketa guztietatik %12,6 izan dira euskaraz. -Guztira 515.260 solaskide behatu dituzte-.\nEuskararen erabilerak adin-tarte guztietan egin du behera 2013tik 2017ra\n1989an lehen neurketa egin zutenetik 2006ra gorantz egin zuen erabilerak, baina azken hamar urteetan behera egin du\nAzken bost urteetan Arabako kaleetan baino ez da igo euskaraen erabilera\nGaian gehiago saltseatu gura baduzue, hemen duzue Soziolinguista Klusterraren txostena\nKategoria Euskararen normalizazioa, etiketak datu soziolinguistikoak, Euskal Herria, euskara, euskararen erabilera, kale erabilera neurketa, soziolinguistika klusterra, 14 uztaila, 2017 egilea Durangoko Udaleko Euskara Zerbitzua.


Paisaia, arkitektura eta denboraren joana | Guggenheim Bilbao Museoa\nZuri-beltzak oroimenarekin eta iraganarekin zuen zerikusia. Kolorea orainaldiarekin oso lotuta zegoen, koloretako telebistarekin lotzen nuen eta hori ez zen nire iraganeko zerbait. Irudiek nolakotasun historiko bat izatea nahi nuen nolabait, norbanakoarena edo gizartearena. Eta nire ustez zuri-beltzak abstrakzio gradu bat ematen die 1.\nJames Casebere (Lansing, Michigan, 1953) arkitektura-maketak eraikitzen eta horiei argazkiak ateratzen jardun da 1970eko hamarkadaren erdialdetik aurrera; hala, lortutako irudiak errealitatearen eta sortutako tresna nabari baten artean, nonbait, geratzen dira. Argazkietan ez dago xehetasunik, eta maiz ezta kolorerik ere; hala, leku baten formen fisikotasunaren ordez, leku emozional baten sentipena sortzen du. Casebereren ardura dira irudikatzen dituen guneek gogora ekartzen dituzten oroimen eta sentimenduak. Ondorioz, sortzen dituen lanak dramatikoak, surrealistak eta, harrigarriro, errealistak dira, eta horietan argazkigintzaren, arkitekturaren eta eskulturaren ezaugarriak uztartzen ditu.\nMahai gaineko maketek eraikinen (etxea, eskola, liburutegia, espetxea) edo toki arrunten (tunela, korridorea, arkupea) itxura dute, eguneroko munduko egituren irudi. Maketak, giza irudirik gabeak, egiteko material neutroak baliatzen ditu, adibidez, luma-kartoia, harri kartoia, igeltsua eta jariatutako poliestirenoa, orokortasuna lortzearren. Caseberek azal hutsalak eta barnealde soilak argitzen dituenean soilik eraldatzen dira maketak. Xehetasunak baztertuta, Caseberek argi efektu dramatikoak eta kamerak espazioa lautzeko duen ahalmena erabiltzen ditu ezagun zaizkigun etxeko guneak eraldatzeko; hala, ohiz kanpokoa egunerokoan aurkitzen dugu. Ikusleoi eskatzen digu gure oroimenarekin fidatzeko, horrek lagunduko baitigu hutsuneak betetzen, eta Casebereren irudiak ulertzeko testuingurua sortzeko.\nCaseberek argazkiak prestatzen ditu egungo AEBko ikusizko kulturan oinarritzen diren errealitateak, egiaren eta alegiaren arteko mugak lausotzen dituztenak, eraikitzeko. Gainera, haren irudiek esangura psikologiko sakoneko lekuak iradokitzen dituzte eta horrek mundu honetatik haratagoko ezaugarriak ematen dizkie. Onar genezake irudikatutako guneak benetako lekuak direla, baina pertsonarik ezak geure buruari bertan zer gertatu den galdetzera bultzatzen gaitu. Ikusleak atzean utzitako leku horietan zerbait gertatu dela asma dezake. Izan ere, argazkien gai nagusia da espazio horiekin eta irudika dezaketenarekin ditugun loturak.\n1 Juarez, Roberto: "James Casebere", Bomb, 77(2001eko udazkena)\nGarajea, 2003, erakutsi aurretik, eskatu ikasleei horrelako izenburua duen artelan batek zer itxura izan dezakeen pentsatzeko. Idatzi zerrenda bat titulu hori duen argazki batean aurki daitezkeen gauzekin.\nZer antzematen duzue?\nZer berdintasun eta desberdintasun daude benetako argazkiaren eta zuek imajinatutakoaren artean?\nArgazki honetako giroa deskribatu. Nola lortu du Caseberek giro hori azaleratzea?\nLan hau egiteko, Caseberek ez zion argazkirik atera garaje baten barnealdeari. Aitzitik, mahai gaineko maketa bat egin zuen, argiak non ipini eta zein ikuspuntu erabiliko zuen erabaki eta gero atera zion argazkia. Begiratu irudia arretaz. Arrastorik aurkitzen al duzue honakoa benetako garaje baten ordez eraikitako maketa bat dela baieztatzeko?\nZergatik erabakiko luke artista batek horrela lan egitea? Zein abantaila eta desabantaila ikusten dituzue lan egiteko modu horretan?\nJames Casebereren inguruan argibide gehiago dago artistaren webgunean. Bere ibilbidean egindako lan kopurua handia dela ikusi ondoren, saiatu hark argazkiak ateratzeko moduari jarraitzen: egin maketa bat material sinpleak erabiliz eta, gero, argazki bat atera kamera digital batekin benetako egitura baten itxura emateko. Argazkia atera ostean, pentsatu zer gustatu zaizuen eta zer izan den zailagoa. Zerbait beste modu batera egingo zenukete berriz saiatuko bazinete? Zer? Nola aldatu da Casebereren lanari buruz duzuen iritzia haren lan egiteko moduari jarraitu eta gero?\nCaseberek askotariko egituratan jartzen du arreta bere lanetan. Egitura horiek orokorrak izan daitezke, eskailerak, atondoak eta leihoak, adibidez, edo leku historikoak, esaterako Greziako Akropolia edo Thomas Jefferson-en etxe izandako Monticello. Zein arkitektura egitura gustatuko litzaizueke aztertzea? Zergatik?


Ogasuna - ORDIZIAKO UDALA - Results from #36\nOrdiziako Udala 2013ko aurrekontua prestatzen ari da. Lehengo urtean aurrekontuen azalpena eman zen kontu hartzailea eta Ogasun zinegotziaren eskutik eta aurtengoan, herritarrengana zuzentzen gara 2013ko aurrekontuaren nondik norakoen inguruan lanketa bat egiteko.\nLanketa honetarako bi bilera antolatu ditugu. Lehendabizikoa, datorren asteartea, hilak 18, egingo dugu Udaletxeko Batzar Aretoan arratsaldeko 19:00etan. Bigarrena berriz, gabonetatik bueltan izango da, azken aurrekontu proposamena azaltzeko.\nTasa eta Prezio Publikoak ordaintzeko epea, datorren larunbatean, azaroaren 10ean bukatuko da.\nHelbideraturik dauden erreziboei dagokienez, azken egunean kargatuko dira, azaroaren 10ean alegia.


🥇 Laguntza mahaiaren kontabilitatea\nBalorazioa: 4.9. Erakunde kopurua: 230\nLaguntza mahaiaren kontabilitatea\nLaguntza mahaiko kontabilitatearen bideoa\nEska ezazu laguntza mahaiko kontabilitatea\nAzken urteotan, Help Desk-eko kontabilitate operatiboa programa automatizatu berezi baten bidez arautu da, eta horri esker, informatika-enpresei eskaera eta errekurtsoekin modu eraginkorragoan lan egin, laguntza eraginkorra eman, zerbitzua hobetu eta garatzea ahalbidetzen die. Proiektu guztiak ez dira konfiguratuta kontabilitateari esklusiboki aurre egiteko, arazo txiki batzuek distraitzeko, Laguntza mahaiko prozesu batetik bestera libreki aldatzeko, irtenbide egokiena berehala aurkitzeko eta langileak alferrikako betebeharrez gainkargatu ez izateko.\nUSU Software sistemako Help Desk (usu.kz) teknologia aurreratuak nahiko ondo aztertu dira industria ulertzeko, azken joerak eta estandarrak ezagutzeko eta praktikan benetan eraginkorrak eta produktiboak izaten diren produktu egokiak ekoizteko. Ez da sekretua plataformaren helburua ez dela kontabilitate operatibora mugatzen. Halaber, komunikazio-gaiez arduratzen da, funts materialaren postuen jarraipena egiten du, egiturako plantilla osatzen du, txostenak eta edozein arautegi automatikoki egiten ditu. Laguntza Zerbitzuko erregistroek eskaerei eta bezeroei buruzko oinarrizko informazioa dute. Kontabilitate-informazioa erraza da pantailetan bistaratzea, informazioa beste erabiltzaileekin trukatzea eta txostenak eta dokumentuak bidaltzea. Ez dago hirugarrenen programarik erabili beharrik. Kontuan hartuz gero, arazoren bat badago, langileek ez dituzte epeak betetzen, matxura konpontzeko beharrezko materialik ez, orduan erabiltzaileak izango dira horren berri ematen lehenak. Nahikoa da integratutako jakinarazpen modulua aktibatzea eta segurtasunez eskuak kudeaketaren pultsuan mantendu ditzakezu. Help Desk lan-fluxuak denbora errealean bistaratzen dira. Kontabilitate informazioa modu dinamikoan eguneratzen da. Ondorioz, erabiltzaileek eskaerei tximista-abiadurarekin erreakzionatu, doikuntzak egin, azken txosten analitikoak aztertu eta kudeaketa erabakiak har ditzakete. Bezeroaren komunikazio-arazoak ere behar bezala ixten dira Laguntza mahaiaren konfigurazioa erabiliz. Askoz errazagoa da SMS mezularitza moduluaren bidez kontabilitate datuak trukatzea, azken lanaren emaitzen berri ematea, jakinarazi, lanak ematea, erakundeen zerbitzuak iragartzea. Denborarekin, Help Desk konfigurazioak ordezkaezinak bihurtu dira. Informatika-enpresek aktiboki erabiltzen dituzte erregistro operatiboen mantentze-lanak arintzeko, akatsak eta zehaztasunik ez izateko probabilitate txikiena ezabatzeko eta kudeaketa- eta antolaketa-tresna berritzaileak sartzeko. Automatizazioa badirudi irtenbide onena dela egituren lanaren parametroak optimizatzeko, langileak eguneroko lan-karga arintzeko eta prozesu arruntetan denbora gehigarria ez galtzeko. Proiektua dinamikoki garatzen ari da. Ordainpeko gehigarriak eskuragarri. Dagokion zerrenda webgunean jarrita dago.\nHelp Desk plataformak zerbitzuaren eta laguntza teknikoaren posizioak kontrolatzen ditu, sarrerako mezuak eta eskaerak, epeak eta bezeroekin komunikazioa ixten du. Erregistro operatiboak mantentzea askoz errazagoa da beharrezko direktorio eta katalogoak eskura daudenean. Artxibo digitalak mantentzea posible da. Errekurtso berriak erregistratzeko epea nabarmen murriztu zen. Aplikazio-prozesua guztiz automatizatuta dago. Eraikitako planifikatzailean fida zaitezke langileekin, epeak betetzearekin eta egitura-planekin zerikusia duen guztian.\nLaguntza Mahaiaren konfigurazioa eguneroko erabileraren erosotasuna azpimarratuz ezarri da. Aldi berean, programak ez du eskakizun berezirik ezartzen informatika maila, trebetasun edo esperientziari dagokionez.\nZeregin jakin batzuetarako baliabide gehigarriak premiazkoa izanez gero, kontabilitate-informazio hau berehala bistaratzen da pantailetan. Erabiltzaileak izango dira horren berri ematen lehenak.\nZerbitzu-lanak hainbat etapa ditu, eta horietako bakoitza adimen artifizialak kontrolatzen du. Bezero-basearekin harremana mantentzeko aukera eman du SMS-maila masiboaren bidez. Help Desk plataformaren bidez, inoiz baino errazagoa da jasotako eskaerei buruzko informazioa trukatzea, elkarri dokumentuak, grafikoak, txostenak eta beste informazio sorta bat bidaltzea. Egituren errendimendu-neurrien kontabilitateko datuak bisualki bistaratzen dira, eta horrek arazo txikienak azkar hautematen eta doikuntza zehatzak egiten laguntzen du. Erabiltzaileei erakundearen egungo gertaeren berri ematea dagokion modulu digitalari esleitzen zaio.\nEz alde batera utzi zerbitzu eta zerbitzu aurreratuekin integratzeko gaitasuna. Zerrenda webgunean argitaratzen da. Informatika-enpresa, banakako ekintzaile, zerbitzu-zentro eta biztanleriaren zerbitzurako gobernu-erakunde askok eskuratu dute programa. Elementu guztiek ez zuten tokirik aurkitu oinarrizko konfigurazioan. Aukera batzuk bereiz aurkezten dira. Ezaugarri funtzionalak ezagutzea gomendatzen dizugu. Hasi proba batekin produktua hobeto ezagutzeko, indarguneak identifikatzeko eta alde onak eta txarrak arretaz neurtzeko. Gaur egun, erakunde asko premiazko arazo baten aurrean daude, hau da, kostuak murrizteko beharrarekin batera eskaintzen diren ondasun eta zerbitzuen kalitatea etengabe hobetzearekin batera. Egungo egoera ekonomikoan eta enpresen arteko lehia areagotzean, kostuak edo ekoizpen kostua murrizteko beharra lan zailagoa baino ez da bihurtu. Beste era batera esanda, prozesuen optimizazioaren garrantzia enpresen eta erakundeen eraginkortasuna hobetu beharran datza, negozio-prozesuen optimizazioari dagokionez negozio-jabeen inplikazio txikia kontuan hartuta. Help Desk kontabilitatea erreskatatzera dator.\nHelpdesk automatizazio softwarea\nLaguntza mahairako aplikazioa\nLaguntza mahaiaren automatizazioa\nLaguntza teknikoko zerbitzura egindako eskaerak automatizatzea\nErosi Service desk\nLaguntza mahaiaren kontrola\nDoako Laguntza mahaia\nDoako laguntza mahaiko programak\nDoako Zerbitzu mahaia\nLaguntza mahairako doako sistema\nLaguntza mahaia deskargatzea\nLaguntza mahaiaren ezarpena\nLaguntza mahaiko programak\nLaguntza mahaiko sistemak\nLaguntza mahaiaren kudeaketa\nLaguntza teknikoaren optimizazioa\nLaguntza teknikorako programak\nLaguntza teknikoko zerbitzurako programa\nLaguntza teknikoaren lanaren kalitatea\nService desk automatizazioa\nZerbitzu mahaiko kostua\nZerbitzu mahaia deskargatzea\nService desk ezarpena\nZerbitzu mahaiaren kudeaketa\nZerbitzu mahaiaren antolaketa\nZerbitzu mahaiko sistemak\nLaguntza teknikorako softwarea\nLaguntza teknikoan eskaerak erregistratzeko sistemak\nLaguntza teknikorako eskaerak egiteko sistema\nLaguntza teknikorako sistema\nErabiltzaileen laguntza teknikorako sistema\nLaguntza teknikoko zerbitzurako sistema\nLaguntza teknikoaren automatizazioa\nLaguntza teknikoko zerbitzuen automatizazioa\nLaguntza teknikoko zerbitzuen kudeaketa\nLaguntza teknikoko lanaren automatizazioa


Corajoso poni - Wikipedia, entziklopedia askea.\nCorajoso ponia, (portugesez: Corajoso), Brasilgo bertako zaldi arraza bat da. Bere tamaina zein ezaugarriengatik corajoso arraza ponien sailkapen taldean sartzen da. Portugaldar izenarekin bat, zaldi hauek oso eremu latzetan bizi diren zaldi txiki eta suharrak dira.\nArraza Brasilgo beste hainbat poni arrazekin nahastu da eta egun desagertzeko zorian dago, nahiz eta hainbat ekimen burutzen ari diren poni hauek kontserbatzeko.\nZela zaldiak bezala erabiltzen dira\nOrriaren azken aldaketa: 17 urria 2021, 11:19.


Irekia Eusko Jaurlaritza - Gobierno Vasco :: Gogorak Legebiltzarrari helarazi dio "Erorien haranera" lekualdatutako euskaldunei buruzko txostena\nGogorak Legebiltzarrari helarazi dio "Erorien …\nGogorak Legebiltzarrari helarazi dio "Erorien haranera" lekualdatutako euskaldunei buruzko txostena\n\nGogorak Legebiltzarrari helarazi dio "Erorien haranera" lekualdatutako euskaldunei buruzko txostena Iturria: Irekia\n\njonan_informe_valle_de_los_caidos.jpg Iturria: Irekia\nMemoriaren, Bizikidetzaren eta Giza Eskubideen Institutuak-Gogorak Eusko Legebiltzarrari helarazi dio Erorien haranera Euskaditik eramandakoei eta beste erkidegoetatik lekualdatutako euskal herritarrei buruzko txostena.\nModu horretan erantzun egiten dio 2018ko azaroaren 22an Eusko Legebiltzarrak onetsitako legez besteko proposamenari, zeinetan honako hau eskatzen zitzaion:\n• Euskaditik Erorien haranera lekualdatutakoen eta beste erkidegoetatik lekualdatutako euskadunen zenbatekoa.\n• Haien identifikazioa eta\n• Lekualdaketa gauzatzeko familia-baimenen egoera\nOinarrizko hiru galdera hauei erantzuna emateko Gogorak aurrera eramandako ikerketa historikoak agerian uzten du udal eta probintzia artxiboetan dauden dokumentu-hutsuneak zailtasun nabaria direla ikerlan honen helburuak erdiesteko.\nMuga hori aintzat hartuta, orain arte lortu diren datuei begira, esan liteke gutxienez 1.076 gorpuzki eraman zirela Euskaditik Erorien haranera; haietatik, 762 identifikatuta zeuden, eta 314, identifikatu gabe. Horiez gain, beste autonomia erkidegoetatik eramandako euskal herritarrei dagokienez, jatorria edo bizilekua Euskadin zuten 155 eraman zituzten gutxienez; gehienak, Ebroko frontea egon zen probintzietatik.\nFamilia-baimenei dagokionez, kasurik gehienetan ezin izan da argitu lekualdaketa horiek familien baimenarekin egin ziren ala ez. Egiaztatu ahal izan da nolabaiteko baimena bazegoela 257 kasutan, eta aurkakotasuna 2 kasutan, EAEtik edo beste nonbaitetik dokumentatu ahal izan diren 1.231 kasuen artean. Haatik, identifikatu gabeko 314ren kasuan, agerikoa da lekualdaketak inolako baimenik gabe egin zirela.\nTxostenak bestalde, erakusten du nola aldatu ziren denboran zehar Erorien haranera egindako lekualdaketak eta horretarako prozedurak eta ez ziren beti berdin gauzatu. Era berean, Ministerioak gorpuzkiak lekualdatzeko ezarri zituen jarraibideak ez ziren beti zorroztasun berarekin bete. Garrantzitsua da hori, batez ere, kasu asko izan ziren udalerrietan; esate baterako, Zaragozan eta Lleidan.\nIkerlan honek, eskuratu diren datuak oinarri hartuta, Erorien haranera lekualdatutako pertsonen errolda jasotzen du, nahiz eta egun, datuok ez diren osoak, identifikatu gabe dauden gorpuzkiengatik eta aurretiaz aipatutako dokumentazio hutsueneengatik.\nGaurdaino, bederatzi familia euskaldun beraien senitartekoen gorpuzkiak berreskuratzeko izapideak egiten hasita daude, horietatik zazpik Gogoraren bitartez egin dute eskaria.\njonan_erorien_harana_txoste... behera kargatu (2 MB)\njonan_erorien_harana_txoste... 40 MB\njonan_informe_valle_de_los_... 50 KB (jpg)\nERORIEN_HARANA_TXOSTENA_201... 2 MB (application/pdf)\nBiktimen eta herritarren arteko elkarrizketa saioa egin da Basauriko Memorian Plazan\nJosu Erkoreka, Aintzane Ezenarro eta Monika Hernando Gurseko kontzentrazio esparruari buruzko dibulgaziozko ekitaldian izan dira\nEusko Jaurlaritzak Andoni Aldekoa de la Torre, Euskalduna Jauregiko egungo zuzendari nagusia proposatu du EiTBko zuzendaritza nagusirako (Gobernu Bilera 2020-10-13)\nEusko Jaurlaritzak eta Nafarroako Gobernuak Martzelo Lasaren gorpuzkia bere familiari eman diote\nLau pertsona zauritu dira gaur arratsaldean Gipuzkoan gertatu diren bi zirkulazio-istriputan


▷ ¿Cómo alquilar un piso de forma segura?\n10 April, 2018 /in Alokairua eta salmenta /by Etxaniz\nHerrialdeak bizi duen egungo egoera dela eta, etxebizitzak alokatuz aparteko diru-sarrerak lortzen hasteko aukera dago. Independizatu nahian, leku seguru eta egonkorretan arrazoizko prezioen truke beren kontura bizitzeko modu bat bilatzen ari diren gazteen kopuru handiagatik gertatzen da. Gainera, horri bere jaioterriko baldintza prekarioetatik ihesi bizitza berregin nahi duen etorkin kopuru handia erantsi behar zaio. Horrela, bai maizterrak bai bere etxea errentan ematea erabakitzen duen etxejabeak irabazten dute, modu batean edo bestean biei egiten die onura negozioak.\nZure jabetzako pisu bat alokatzeko asmoa baduzu, logikoki, diru-sarrera kopuru handia lortzen saiatuko zara eta, horrez gain, zure maizterrek zure etxearen barruan ordena pixka bat izateaz eta dagozkien betebeharrak bete ditzaten arduratuko zara. Bi kasuetan, errentamendu-hitzarmenean alde bakoitzak dituen betebeharrei buruzko behar besteko informazioa eduki behar duzu eskura, harreman ona eduki eta arazo asko saihesteko.\nErrentatzailea edo etxejabea izanez gero kontuan hartu beharko zenituzkeen aholkuak\nGaur egun, pisua alokatzea ohikoa denez, askok dagoeneko ez dituzte higiezinen agentziak erabiltzen beren etxebizitzen publizitatea egiteko eta dena legeen araberakoa izan dadin behar diren legezko izapideak aurrera eramateko. Higiezinen propaganda egiteko Internet erabiltzea oso zabalduta dago, agentzia horietako bat kontratatzeak ekarriko lituzkeen komisioetan eta gainerako gastuetan asko aurrezten delako.\nNoski, horren ondorioz, errentatzaileak alokairu-kontratua sinatzeko beharrezko izapide guztiez arduratu behar du, baita maizterrarekin negoziatzeaz ere, besteak beste. Hala ere, edozein etxejaberentzat bere pisua alokatzeko segurtasuna izatea garrantzitsua da. Horregatik, oso lagungarriak izango zaizkizun aholku batzuk ekarri dizkizugu:\nMaizter berantiarrak edo hil bakoitzeko alokairua ordaintzeko behar adinako likidezia ez dutenak saihestu nahi badituzu, nomina edo lan-kontratu bat eskatzea komeni da, edo diru-sarreren aitorpen bat, langile independentea bada.\nIdatzizko kontratuak izango dira zure aliatu onenak. Maizterrarekin adosten duzun edozer idatziz jaso eta biek sinatu behar dute, arazoren bat sortzen bada froga gisa aurkeztu ahal izateko.\nMaizterra etxebizitzan dagoen bitartean sortutako edozein akats edo kalte konpontzeko fidantza edo bermeak eskatzea baimenduta dago legez; eskatzerakoan seguru sentitu, horrekin zure ondarea kalteetatik babestuko baituzu.\nNahiz eta pixka bat kostatu eta diru-sarrerak txikitu, higiezin-agentzia bat edo profesional bat kontratatzeak abantailak ekarriko dizkizu, errentamenduaren inguruko ia alderdi guztiez arduratuko direlako. Denbora gutxi daukazunean edo beste pertsona batzuekin nola jokatu ez dakizunean erabilgarria da.\nAgerikoa eman dezake, baina pertsona askori ahaztu egiten zaie maizterrekin etengabe hitz egitea eta horiekiko harremanak saihesten dituzte. Kontua ez da adiskidetasun-harreman bat izatea, adeitasunean eta profesionaltasunean oinarrituz beti harreman ona izatea baizik.\nPisua altzariz erabat hornituta uzten baduzu, egin ezazu bertan dauden objektu guztien inbentarioa, handienetatik hasita txikienetara. Saiatu baliozko ezer ez uzten, etorkizunean galerak izatea saihesteko.\nKalte eta galeren aseguru bat erabilgarria izan daiteke ezusteko estualdiak saihestu eta egoera laster zuzentzeko. Era berean, saiatu segurtasun-neurriak eskaintzen maizterrarentzat eta etxearen barruan dauden gauzetarako, kalteak sortzeko probabilitatea txikitu ahal izateko.\nErrentaria edo maizterra izanez gero kontuan hartu beharko zenituzkeen aholkuak\nDenbora-tarte baterako bizileku baten bila dabilen pertsona bat izanik, publizitatea egiten duen edozein bitartekotan aukera asko aurkituko dituzu, dela egunkariedo aldizkarietan dela oso ohiko egiten ari den Interneten.\nHorrez gain, higiezinen enpresa batera joan zaitezke, bilatzen laguntzeko. Era berean, zure pisua bilatzerakoan pixka bat urduri edo zalantzari sentitu zaitezke, baina ez kezkatu, jarraian, dudarik gabe lagungarriak izango zaizkizun tip batzuk aurkituko dituzu:\nPisua webgune batean aurkitu baduzu, egiaztatu webgunea fidagarria den eta errentatzaileak zer kalifikazio duen. Bestalde, ikusi beste pertsona batzuen iruzkin edo iritziak, pertsona arduratsu eta konfiantzazko baten aurrean zaudela bermatzeko.\nEskaintzen bilaketa zabala egin, inoiz ez geratu lehenengo aukerarekin, prezio hobea duen edo kokaleku erakargarriagoan dagoen beste bat aurkitu dezakezulako.\nEdozein kontratu sinatu baino lehen, saiatu higiezina errentatzailearekin batera bisitatzen, edo bestela, saiatu etxebizitzari buruzko mota guztietako informazioa lortzen, dela duela gutxiko argazkien bidez, dela etxejabearen lekukotzen bidez.\nOrdaintzeko-modua bien artean adostu beharko da, denontzat mesedegarria izateko. Saiatu ez konprometitzen ordaindu ezinak diren alokairuekin. Era berean, egiten duten edozein kontratu eta hitzarmen idatziz jaso eta biek sinatu behar dute.\nSaiatu etxearen barruan etxejabearen arauak betetzen, berarekin harreman ona izateko eta arazoak saihesteko. Gauza guztiak errespetuan eta elkar-ulertzean oinarrituta egin behar dira.\nZalantzaren bat baldin baduzu, iruzkinen atalean utzi dezakezu. Ez ahaztu informazio hau zure sare sozialetan partekatzeaz.\nhttps://www.etxaniz.com/wp-content/uploads/2018/04/como-alquilar-un-piso-de-forma-segura.jpg 423 1220 Etxaniz https://www.etxaniz.com/wp-content/uploads/2018/11/etxaniz-logo.png Etxaniz2018-04-10 11:47:202018-10-05 18:01:06Nola alokatu pisu bat modu seguruan?\nZer gastu dakar etxebizitza bat erosteak?\nNola erosi pisu egokia?\nZer da hobeto, erostea ala alokatzea? Zer da higiezin-tasatzaile bat?


"Proiektu estrategikoak abian" jarrita "etorkizunera begira lanean" dabiltzala adierazi du Markel Olanok - Debagoiena - Goiena.eus\n"Proiektu estrategikoak abian" jarrita "etorkizunera begira lanean" dabiltzala adierazi du Markel Olanok\nMirari Altube 2017-05-25 14:40\nAgintaldi erdiko balantzea egin dute gaur Foru Aldundiko ordezkariek, ekonomiako eta politikako 300 bat kideren aurrean. Agintaldirako zehaztutako bederatzi helburu estrategiko nagusiak "dagoeneko bideratu" direla adierazi dute.\nEAJ eta PSE-EEren gobernuak agintaldiko lehen bi urteetan, 731 egun, egindako lanaren berri eman gura izan die Markel Olano ahaldun nagusiak herritarrei gaur, Tabakaleran egindako ekitaldian; Gipuzkoaren bilakaera sozial eta ekonomikoa izan dute aztergai, hain zuzen ere. Olanok azpimarratu du "gobernu indartsu eta sendoa" osatu dutela eta 2015-2019 Kudeaketa Plan Estrategikoan zehaztutako norabidean lanean jardun dutela. Ildo horretatik, bide-orrian ezarritako bederatzi proiektu estrategikoak "aktibatu eta gauzatze bidean" daudela gaineratu du, besteak beste, Ekonomia Suspertzeko Plana, Gizarte Zerbitzuen Mapa eta Deskargako autobidea.\n"Gipuzkoako ekonomia ehuna laguntzeko eta ekonomiaren susperraldia finkatzeko" egindako lana ere nabarmendu du diputatu nagusiak, gainontzeko erakunde eta lurraldeko eragile sozial eta ekonomikoekin elkarlanean. Eta gaineratu du Ekonomia Suspertzeko Plana izan duela oinarri batetik, eta fiskalitate aurreratu bat eta lurraldeko azpiegituren modernizazioa, bestetik.\nEtorkizuneko Gipuzkoa eraikitzeko unea dela adierazi die Olanok elkartutakoei, eta gaineratu du horretarako estrategia bat jarri dutela abian bi balioren gainean: lehiakortasuna eta elkartasuna. "Gure politiken ardatz gisa pertsonen aldeko apustua indartu egingo dugu; izan ere, lehiakortasunaren alorrean aurrera egiteaz gain, Europa mailan desberdintasun gutxien dituen lurraldeetako bat bilakatu nahi dugu Gipuzkoa". Eta gaineratu du etorkizunera begirako politikak "etengabeko kontraste-lana eta esperimentazioa" izango dutela gizarte zibilarekin, Etorkizuna Eraikiz programaren bitartez.\nDenis Itxasok, Gipuzkoako lehen diputatu nagusiordeak, gobernu koalizioa osatzen duen alderdi sozialistaren izenean egin du berba. "Gipuzkoa berritzen" ari dela bere agenda politiko, kultural eta sozioekonomikoa adierazi du horrek, eta besteak beste aipatu ditu klima aldaketari aurre egiteko politika berriak, erakundeak lantzen ari diren hiriguneko burdinbide garraio eskema berria, eta talentua sustatzeko eta nazioartekotze ikuspegiarekin egindako politika kulturalak.\nEra berean, Gobernuaren "gertutasuna" azpimarratu nahi izan du, hala nola, "parte-hartze eta kontsultarako foroak eratuz, eta tokiko erakundeekin elkarlanean lan eginez". Ildo horretatik, nabarmendu ditu Gipuzkoako Turismo Mahaiaren eraketa, Arte eta Kulturaren Kontseiluarena eta Lurraldeko Hondartzen Mahaiarena.


Bardoetako finala ez da martxoaren 28an egingo - bertsoa.eus\n2020 Bardoak 2020-03-17\nPasa den ostegunean, igaro berri den asteburuan Goizuetan eta Jaunsaratsen egitekoak ziren bi finalaurrekoak ere atzeratzeko erabakia hartu zuen elkarteak. Beraz, bi finalaurrekoak eta finala, horiek lirateke aurrerago berreskuratu beharreko ekitaldiak. Egoeraren aurreko ziurgabetasuna dela eta, ezinezkoa da une honetan data berririk zehaztea, baina argitu bezain pronto hartuko du erabakia Nafarroako Bertsozale Elkarteak. Era berean, ekitaldi horietarako aurreikusitako herriak mantentzeko asmoa du antolatzaileak.\nFinalerako sarrera erosi dutenek aurreragoko datarako gorde ahal izango dute, edo bestela, erositako puntuan bertan itzuliko zaie dirua. www.bertsosarrerak.eus atarian erosi dutenekin Nafarroako Bertsozale Elkartea jarriko da harremanetan.


Zubieta Lantzenek antolatuta, ekainaren 23an “Akelarre” filma eskainiko da Zubietako errebote plazan – Usurbil Eginez\nZubieta Lantzenek antolatuta, ekainaren 23an “Akelarre” filma eskainiko da Zubietako errebote plazan\nZubieta Lantzenek antolatuta, ekainaren 23an (asteazkena), Akelarre filma eskainiko da Zubietako errebote plazan, gaueko 22:00etan (edukiera 100 lagun). Bertara joateko aurrez izena eman behar da usurbilkultura.eus webgunean.\nGehienez lau sarrera eskatu daitezke pertsonako. Ondoren, izena eman dutenen artean zozketa egingo da. Sarreren eskaerak egiteko epea ekainaren 22an (asteartea) amaitzen da.\nAkelarre 2020. urtean eginiko euskal filma da. Pablo Agüero zinemagile argentinarrak Zugarramurdiko sorginkeria prozesuaren istorioa kontatzen du. Euskal Herria, Frantzia eta Argentinaren artean ekoiztutako obra da Akelarre. Hurbilketa elebiduna egin dio Agüero argentinarrak sorgin ehiza gaiari; euskaraz eta gazteleraz ari dira filmeko pertsonaiak.\n2020ko urriaren 2an estreinatu zen nahiz eta aurretik (irailaren 19) Donostiako Zinemaldiaren Sail Ofizialean aurkeztu. 2021ean 5 Goya sari irabazi zituen:\nZuzendari artistikoarengatik (Mikel Serrano).\nMusika onenarengatik (Mursego eta Arantzazu Calleja).\nJantzien diseinuarengatik (Nerea Torrijos).\nMakillaje eta ile-apainketagatik (Beata Wotjowicz eta Ricardo Molina).\nEfektu bereziengatik (Mariano García Marty eta Ana Rubio).\n“Euskal Herria, 1609. Eskualdeko gizonak itsasora joan dira. Herrixkako beste neska batzuekin batera, Anak festa batean parte hartuko du basoan. Rostegi epaileak neskak atxilotuko ditu sorginkeria egotzita; izan ere, erregeak eskualdea purifikatzeko ardura eman dio. Akelarreari buruz dakitena aitortu dezaten beharrezkoa den guztia egingo du. Akelarrea zeremonia magikotzat zeukaten, Deabruak mendekoekin harremanak izateko baliatzen zituela uste zuten”.\nPosted on 2021/06/21 by usurbileginezPosted in Orokorra\nAurrekoa Aurreko sarrera: Orbeldi Dantza Taldean 2021-22 ikasturterako izen emateko epea gaur amaitzen da\nHurrengoa Hurrengo sarrera: Ekainaren 24ko udalbatzarrean hiru mozioa aztertuko dira: Torturaren Biktimak Babesteko Nazioarteko Eguna, LGTBI Harrotasunaren Nazioarteko Eguna eta Zubietako auzokideen arteko elkarbizitza


Argazkiak nola egin - Aholkuak eta trikimailuak gizonekin estiloa | Gizon dotoreak\nAtera erretratua, argazki luzea edo 'selfie' okasio berezi baterako gure burua irudikatzeko modua da edo eman sare sozialetan gure alderdirik onenaren irudi hori. Argazkiak ateratzea gustuko duen horietakoa bazara, hemen gako onenak emango dizkizugu, trikimailurik onenak ezagutu ditzazun.\nBadirudi emakumeek ez dutela posatzeko arazorik, baina egia da horietako askok beren trikimailuak bilatzen dituztela eta horren adibide direla argazkiak ateratzen igarotako momentuak. Zalantzarik gabe, nola planteatu ideiarik ez duten horietakoa zara, alboan egin behar baduzu, hankak gurutzatu edo eskuak non jarri behar dituzun. Zalantza gehiegi izanez gero, jarraitu irakurtzen.\n1 Argazkiak modu naturalean egiten\n2 Pose eserita\n3 Zure gorputzeko atalak ezkutatu nahi badituzu\n4 Kirol zaleentzat\n5 Ikasi kamerei irribarre egiten\nArgazkiak modu naturalean egiten\nPosatzeko modurik naturalena noiz da aurpegian edo gorputzean ez dago zurruntasunik. Zure alde egotea komeni da biratu aurpegia apur bat egon behar ez duten eta aurpegia estali behar ez duten lekuetan itzalak nagusi ez izatea saihestuz.\nAurre egin dezakezu eta gero biratu zertxobait gorputza 45 gradu inguru. Oso gizonezkoa da zure besoen indarra lortzea, zainduta daudela ohartzen direla. Argazkia alda dezakezu angelu txikian egiten baduzu, hau da, behetik irudiaren itxura ikusteko. Aldatu angeluak eta argazkia ateratzeko moduak sorpresa bat baino gehiago har dezake zure emaitza maitatzeko.\nIrribarretsuek oso ondo funtzionatzen dute gorputz erdi bihurritu honekin eta non besoak gurutzatu daitezke. Aurrera ateratzea eta irribarrea egitea gustatzen bazaizu, egin dezakezu jarri jantzi moduko bat zure eskuetan edo objektua argazkiari irteera hobea emateko. Dauzkagun adibideetan, jakak bizkarrean atxikita dituzten bi gizonenak dira.\nPosatzeko modu hau oso praktikoa da, ez dugu zertan pentsatu behar besoak edo hankak nola kokatuHartzen duzun jarrera nagusia dela eta, horrela egonkortuko da haren forma. Gizonezkoentzat lan egiten duten postura erabilienak dira hankak irekitzen dituztenean, indarra eta naturaltasuna ematen baitu. Besoak ireki eta zurrun itsasten ez uztea da falta ez den beste jarrera bat.\nZure gorputzeko atalak ezkutatu nahi badituzu\nEremu batzuk ezkutatzea gustatzen bazaizu zure gorputzaren zati natural bat bezala ikusten duzulako edo akatsen bat estali nahi baduzu, beti egin dezakezu modu naturalean trikimailu batzuekin. Objektu bat eskuarekin har dezakezu eta estali zure aurpegiaren zati bat edo begiratu planoetako batean zure aurpegia guztiz ikus ez dadin. Edo itxura bikaina duen irudia egina dagoenean da atzeko argia, non siluetak beltzez azaltzen diren eta atzealdea atzetik ikusten den.\nAplikatu ditzakezun beste trikimailuak dira hartu kopa edo edalontzia eskuarekin eta edanaraztea, honek zure aurpegiaren zati bat ezkutatuko du. Edo sabel apur bat duzunean eta ezkutatu nahi duzunean. Kasu honetan ahal duzu atera zure argazkia goitik behera, edo uda bada eta igerilekuan bazaude murgildu zure gorputza igerilekuaren ertzean eta gorputz erdia soilik argazkiatu.\nAbenturazaleentzako, mundua eta kirol zaleak hartu nahi dituztenentzat, argazki ikusgarriak atera daitezke. Hainbat pose eta jarrera birsortu ditzakezu saltoka edo akrobazia moduko bat eginez. Gimnasioan bazaude, jarrera onak egiteko modu polita da zure kirol jantziarekin eta zure gogoko kirola egiteko erabiltzen duzun objektuarekin. Erabili beti pose natural hori, atxikimendua eta itxura serioa duena, irribarreak gehiegi ez diren arren.\nIkasi kamerei irribarre egiten\nBadakigu irribarrea konplexua dela eta naturalena lortzea zailena dela. Irribarre handi batek forma barregarria sor dezake, baina probatzen ez baduzu ez duzu jakingo. Modurik onena irribarrea jartzea modu naturalean egitea da, kameraren aurrean begiratzen edo jartzen ari zarela pentsatu gabe.\nZer gerta daiteke irribarrea behartuta badago? Azkenean naturaz kanpoko irudi bat eraikitzen dela, ahoaren forma oso handia izan daiteke, masailak puztu egingo dira eta begiak tristatu egingo dira. Argazki batean beti ondo atera ahal izateko modu bat da landu zure irribarrea ispiluaren aurrean. Zure aurpegia lasaitzen saia zaitezke eta ahoa apur bat ireki. Goiko ezpainak goiko hortzen kurba marrazten utzi behar diozu eta horrela kontrolatu ahal izango duzu zenbat hortz erakutsi nahi dituzun. Argazkietan itxura ona izateko interesa baduzu, irakurri hemen atal hau.\nArtikuluaren bide osoa: Gizon dotoreak » Bizimodua » aisia » Argazkiak nola jarri\nHipertonia: zer da, motak eta ezaugarriak


Salontzotako herri afarirako txartelak salgai, uztailaren 31ra bitarte - Berastegi - Tolosaldeko ataria\nSalontzotako herri afarirako txartelak salgai, uztailaren 31ra bitarte\nTolosaldeko Ataria 2019-07-04 15:58\nAurtengo Berastegiko Salontzoak abuztuaren 7tik 11ra izango dira. Lehen egun horretan izango da herri afaria, eta dagoeneko txartelak erosteko aukera zabaldu dute. Aurten ere, umeen zein helduen menua eskatzeko aukera izango da; helduek 25 euro ordaindu beharko dituzte eta umeek 10 euro.\nMenuak ere erabakita daude dagoeneko. Helduek honakoa izango dute: Urdaiazpikoa eta patea, piperrak arrainez beteak, txanpiñoiak urdaiazpikoarekin, bakailaoa erromatar erara, saihets hezurrak erreta, goxua txikia eta sorbetea. Umeek, berriz makarroiak, oilasko bularra patatekin eta petit suisse-ak izango dituzte. Txartelak Urepele elkartean, Ategin, Basurde elkartean eta udaletxean erosteko aukera izango da.\nUdaletik azaldu dutenez, aurten ere mahaiak taldeka erreserbatzeko aukera egongo da uztailaren 31ra bitarte. Horretarako, udal bulegoetara jo edo kultura@berastegi.eus helbidera idatzi beharko da. Bestalde, menu zeliakoa edo beganoa eskatzeko aukera ere egongo da.\nAuten San Lorentzo eguna larunbata izango denez, kuadrilla eguna ostiralera aurreratzea erabaki du festa batzordeak. Urtero bezala, bazkarirako taldeka izena eman beharko da, eta antolakuntzak ogia, kafea eta edaria jarriko ditu.


3.02 Udalerriko kultura eta kirol-elkarteentzako diru-laguntzak\nBalmaseda udalerrian kultura-ekintza zehatzak nahiz arlo horretako urte osoko egitasmoak garatzeko diru-laguntzak ematea.\nEusko Jaurlaritzaren Elkarte Erroldan inskribatu etekin asmorik gabeko erakunde edo elkarteek, Balmasedan egoitza izan edo diru-laguntza jaso dezakeen jardueraren bat udalerrian garatzen dutenak, eta gizarte-xedetzat honako arlo hauetan ekintzak suspertzea dutenak: aisialdia, musika, dantza, arte plastikoak, argazkigintza, zinema, antzerkia, baita aipatu arlo horietan ekintzaren bat garatu nahi dutenak ere.\nEmateko epea: Deialdiaren Oinarrietan xedatutakoaren arabera.\nAurreikusitako epea: Hilabete bat\nEskatu den diru-laguntza beharrezkoa dela justifikatzeko memoria.\nDiru-laguntzaren xedea den egitasmo zehatzaren deskripzioa eta egitasmoa gauzatzeko gastu eta sarreren aurrekontu zehatza.\nGizarte Segurantza eta Ogasun arloan egunean egotearen egiaztagiria. Dena dela, onuradunak aurreko betekizunetan adierazten diren aitorpenak edo dokumentuak aurkezteko beharrik ez badu, betetzea erantzukizun-aitorpen bidez egiaztatuko da.\nBanketxearen datuak. Banku-kontuaren datuak, diru-laguntza emanez gero, zenbatekoa transferitzeko...\nLegezko ordezkariaren zinpeko aitorpena ez dagoela ezgaituta Herri-administrazioekin kontratuak sinatzeko, ez haien diru-laguntzak eskuratzeko, eta erakunde edo elkarte horren izenean jarduteko ahalmena daukala.\nErakundeko organo ordezkariek igorritako erantzukizun-aitorpena; bertan kuotak ordainduta dituzten bazkideen kopurua adierazi behar da, baita ekitaldi honetan eta aurrekoan kobratu direnak ere.\nKirol-elkarteen kasuan, aurrekoaz gain:\nElkartea osatzen duten taldeen zerrenda, zenbat jokalari dituzten kategoria bakoitzean eta zenbat guztira jasotzen duena.\n887/2006 Errege Dekretua, uztailaren 21ekoa, Dirulaguntzei buruzko azaroaren 17ko 38/2003 Legearen Erregelamendua onartzen duena.\nBalmasedako Udaleko Dirulaguntzen Ordenantza Orokorra (91. BAO, 2006ko maiatzaren 15ekoa)\nDirulaguntzen esleipena arautzen duten oinarriak\nKultura Sailera bideratu.\nDiru-laguntzen Balorazio Batzordearen txostena jaso ondoren, Alkatetzaren Dekretuaren bidez ebaztea.


Europak lehen aldiz onartu du transgeniko baten laborantza azken 12 urteetan | Consumer\nEuropak lehen aldiz onartu du transgeniko baten laborantza azken 12 urteetan\nPatata bat da, paper-industriarako almidoia ekoizteko erabiliko dena.\narabera: Asteazkena, 2010eko martxoaren 03a\nEuropako Batasuneko Gobernuak atzo onartu zuen genetikoki eraldatutako patata bat landatzea, BASF alemaniar enpresak ekoitzia, paper-industriarako almidoia ekoizteko. Hala ere, azpiproduktuak animalientzako pentsuak egiteko erabiltzen ahalko dira.\n“Amflora” patataren laborantza da Europako Batzordeak (EB) duela 12 urtetik hartutako lehen baimena, 1998an Monsanto enpresari MON 810 artoa lantzeko baimena eman ondoren. Laborantza hori beren lurraldean onartzea nahi ez duten estatu kideek “zainduak” hartu ahal izango dituzte, MON 810 artoarekin sei herrialdek (Alemania eta Frantzia, baina ez Espainia) egin zuten bezala. Astearte honetan Monsanto arto transgenikoaren hiru barietate merkaturatzeko baimena ere eman zuen.\nJohn Dalli Osasun komisario berriak azpimarratu zuen “Amflora” patataren laborantza-baimena “oso baldintza zorrotzen” mende dagoela, beste labore batzuetara heda ez dadin. Horregatik, giza kontsumorako diren beste patata batzuen tuberkulu transgenikoaren “bereizketa fisikoa” ezartzen da bilketa-, biltegiratze- eta garraio-prozesu osoan. Gainera, landatik hartu beharko da haziak ekoitzi baino lehen, eta papergintzako enpresekin kontratu bidez merkaturatuko da. “Ez dira giza kontsumorako produktuak merkaturatzeko” esan zuen Dalli komisarioak, eta BASF fabrikatzailearen presioa ukatu zuen baimen hori azkartzeko. Hala ere, Europako Batasuneko beste iturri batzuek onartu zuten laborantzarako baimenean klausula bat dagoela, pertsonen eta animalien elikagaietan transgeniko horren %0,9 istripuz egotea baimentzen duena.\nGenetikoki eraldatutako organismoen gaia (GEO) “delikatua” da, onartu zuen Dallik, eta Bruselako erabakiak espedienteen ebaluazio “oso finaren” emaitza direla defendatu zuen. Gainera, azpimarratu zuen Elikagaien Segurtasunerako Europako Agintaritzaren (EFSA) irizpen zientifikoak erabakien “oinarria” direla. GEOek Europar Batasunean (EB) sortzen duten polemikaz eta iritzi publikoaren zati baten gaitzespenaz galdetuta, Dallik “berrikuntza arduratsuaren” eta teknologia berrien erabileran aurrera egitearen alde egin zuen, baina EBdatu zientifikoetan oinarrituko dela azpimarratu zuen, Europako herritarren segurtasun-bermeei buruz “zalantzarik ez dagoela” ziurtatzeko.\nlaborantza patata-eu primera-eu transgeniko urteak


INE - Egoitza Elektronikoa - Datuen babesa\nEstatistika Institutu Nazionala (EIN) da egoitza elektronikoan (www.sedeine.gob.es) erabiltzaileek jarritako datu pertsonalekin sortu den fitxategiaren erakunde arduraduna.\nDatu Pertsonalak Babesteko abenduaren 13ko 15/1999 Lege Organikoa jarraikiz, EINak bere gain hartzen du izaera pertsonaleko datuak isilpean gordetzeko konpromisoa eta datuok konfidentzialtasunez tratatzeko betebeharra. Horretarako, beharrezko neurriak hartuko ditu datuok aldatu, gorde edo baimenik gabe tratatu edo atzitu ez daitezen.\nDatu pertsonalak jaso eta tratatzearen helburua da erabiltzaileak EINaren egoitza elektronikoan une bakoitzean eskatzen dituen zerbitzuak kudeatu, eman eta hobetzea, baita erabiltzaileen kontsultei erantzutea ere.\nErabiltzaileak edozein unetan erabili ahal izango du egoitzako edozein prozedura edo zerbitzurako eman dituen datuak atzitu, zuzendu, ezeztatu edo aurka egiteko eskubidea. Horretarako, idazki bat zuzendu beharko dio EINaren Idazkaritza Nagusiari (La Castellana pasealekua, 183, MADRIL, Espainia), bidaltzea eta jasotzea egiaztatzeko aukera ematen duen edozein bide baliatuta. Posta formularioa baliatuz ere egin dezakezu.\nIzaera pertsonaleko datuen inguruko betebehar eta eskubideei buruzko informazio gehiago nahi izatekotan, Datuak Babesteko Agentziaren egoitza elektronikoa bisita dezakezu helbide honetan https://www.agpd.es/


Etxarri Aranatzeko JARDUN-ek azken hilabeteetan pankartekin gauzatutako konfliktoaren harira ateratako oharra - Jardun Koordinadora\nEtxarri Aranatzeko JARDUN-ek azken hilabeteetan pankartekin gauzatutako konfliktoaren harira ateratako oharra\nEtxarri Aranatzeko kioskoan JARDUN-ek Aberri egunera deitzen zuen pankarta bat jarrita zuen. Apirilaren 4an, astelehena, udal langileak pankarta hau kioskotik kentzen ikusi genituen. Beraiengana hurbildu eta aurrera eramaten ari ziren jarreraren inguruan galdetu genien, udaleko langileen erantzuna herriko alkatesak, pankarta hori kioskotik kentzeko agindu ziela adierazi zioten.\nKontutan izan behar da, pankartaren deialdia oraindik ez zela pasa eta kioskoan baldintza berdinetan zeuden beste hiru eragile ezberdinen pankartak zeudela, gurea kendu eta gainontzekoenak bertan utzi zituztelarik.\nHurrengo egunean, apirilak 5, asteartean, alkatesari aurreko egunean gertatukoaren inguruko azalpenak eskatzera gerturatu ginen. Honek, jarrera oldarkor eta bortitzarekin erantzun gintuen.\nKontutan eduki behar dugu, normalean pankartak, kioskotik deialdiak pasa arte mantentzen direla. Kasu honetan, beste hainbat egoeretan bezala, bai EH Bilduren udalaren aginduz, baita hainbat SORTUko militanteek burutu bezala, JARDUNeko pankartak herriko toki ezberdinetatik kendu izan dituztela (Peio eta Josuren omenaldiak dira horren adibide batzuk), herrian, beraien hegemonia eta “indarra” erakusteko asmoz.\nHau ahal da herriarentzat lan egitea? Non geratzen da garai bateko aldarrikapena (udala herriarentzat eta herria udalarentzat)?\nJARDUNetik ez ditugu jarrera hauek onartuko eta aipatu behar dugu nazkaturik gaudela. Guk, eskatzen dugun gauza bakarra gure ildo eta jardun politikoarekiko errespetua da.


Serbiako alderdi erradikaleko buru ohi bat aske uzteko agindu dute, osasun arazoengatik - Mundua - Berria\nSerbiako alderdi erradikaleko buru ohi bat aske uzteko agindu dute, osasun arazoengatik\nJugoslavia ohirako Nazioarteko Auzitegiak hartu du erabakia.\nVojislav Seselj, 2009an. / VALERIE KUYPERS / POOL\n"Premiazko arrazoi humanitarioak" argudiatu ditu Jugoslavia ohirako Nazioarteko Auzitegiak Vojislav Seselj libre uzteko. Jean-Claude Antonetti epaileak sinatutako epaiak dioenez, tratamendua "ingurune egokienean" hartzeko askatu dute. 60 urte ditu Seseljek, eta, gertukoek adierazitakoaren arabera, minbizia du.\nHamar urte daramatza espetxean epai zain. Serbiako eta Kroaziako gerretan, 1991. eta 1994. urteen artean, hilketak, garbiketa etnikoak eta gerra krimenak egitea leporatzen diote. Gutxienez 120.000 lagun hil ziren Balkanetako gerretan, gehienak bosniarrak. 2003ko otsailean bere burua aurkeztu zuen auzitegian, epaitua izan zedin.\nSRS Serbiako Alderdi Erradikaleko buru izan zen Seselj. Jugoslavia ohirako Nazioarteko Auzitegia 90eko hamarkadan sortu zen, Balkanetako gerretako krimenak epaitzeko.


Seljuk - Wikipedia, entziklopedia askea.\nSeljuk (turkieraz: Selçuk, arabieraz: سلجوق; batzuetan Seldjuk, Seldjuq edo Seljuq) (1009 aldean hila) Amu Daria ibaiaren arroan bizi ziren oghuz herri turkiarren elkarteko khan edo buruzagia izan zen. X. mendean Seljuk dinastia sortu zuen. Haren ondorengo Toghrul-Begek (1038-1063), Khurasan lurraldea konkistan hartu eta Bagdaden hartu zuen bizilekua 1055. urtean. Seljukengandik hartu zuen izena Seljuktar Inperioak, hau da, XI eta XII. mendeen artean gaur egungo Iranen, Iraken eta Anatolian zehar zabaldu zen turko-persiar estatuak.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nOrriaren azken aldaketa: 7 uztaila 2021, 05:59.


Crowdfounding eta Fracking | 31 eskutik\n← Galdegaia aditzaren atzean\n2013/06/23 · 7:00\n3 Responses to Crowdfounding eta Fracking\nAzpitituluak Eusk. (@azpitituluak)\n2013/06/23 at 8:28\nBoluntario batek Gasland filma euskaratu zuen, eta hark fracking darabil testuan. Lan amateurra da, Azpitituluak.com-eko gehienak bezala; ez bedi har katedrarako moduan. Hala ere, hor dago http://azpitituluak.com/euskaraz/1349791342 eta Argiak Youtubera ere igo zuen http://www.argia.com/multimedia/dokumentala/gasaren-lurraldea\n2013/06/24 at 11:20\n2013/06/27 at 9:43\nOso interesgarri deritzot Enekok mahai gainean jarri duen gaiari. Uste dut zaila dela aurre egitea ingelesetik datozkigun maileguei, hain zuzen ere, beriekin batera dakarten “modernitate” markagatik. Nolanahi ere, uste dut -ing bukaera izanagatik ere, apur bat desberdinak direla «crowdfunding» eta «fracking». Lehenengoa hitz elkartua da eta euskarara ortografikoki eta fonetikoki egokitzen zaila. Hartara, uste dut erraz samarra izan litekeela «diru-bilketa» edo halako hitz elkartu batek ingeleseko maileguari aurre egitea, hiztunek esanahiaren kontzientzia hartuz gero behintzat. Gainera, Enekok dioen bezala, adierazten duen kontzeptua ez da berria gure artean. «Fracking» vs «haustura hidrauliko» horien arteko lehian, aldiz, uste dut lehenengoak aukera gehiago dituela irauteko eta agian inoiz euskararen sistema ortografiko eta fonetikoari egokitzeko (frakin(a)), trinkoagoa baita. “Haustura hidrauliko” analitikoagoa da eta zailtasun gehiago izan litzake lexikalizatzeko, nahiz eta, nire iritziz, sinonimo modura hedatzea ona litzatekeen.


Independentistak @es - Gazte Abertzaleak\nMartxoaren 19ko herri galdeketetan, bai independentziari\n18 Mar, 2017 De todo, Declaración, Independentistak @es, Noticias seleccionadas\nErabakiaren aroa da eta Gazte Abertzaleak gazte erakundetik argi dugu zein den gure bidea Euskal Herri alai, anitz eta aske bat lortzeko: independentzia. Hori dela eta, martxoaren 19an egingo diren, eta etorkizunean burutuko diren herri galdeketa ezberdinetan parte hartzen egongo gara mezu sinple baina itxaropentsua babestuz: bai demokraziari, bai justizia sozialari, bai euskarari, bai askatasunari eta bai etorkizunari. Gazte Abertzaleakeko kideok argi dugu Estatu espainoleko nahiz frantseseko egoera politiko, sozial, kultural eta ekonomikoak basamortu idor bilakatzen dutela geure herria, eta bertatik itsaso zabalera bueltatzeko independentzia behar-beharrezko garraioa zaigula. Mendean gaituzten estatuek inposatzen dizkiguten mugak hausteari ez diogu beldurrik, geure geroa erabakitzeko urratsa emateko ordua heldu zaigu guri ere. Bidai hori eta bide hori gure artean erabaki behar dugu, hemen erabaki behar dugu zein bake, zein lege, zein askatasun nahi dugun, hau da, burujabetza plenoa. Hori dela eta, independentziarako 5 arrazoi sinple zabaldu nahi ditugu gazteriarengan eta jendartearengan: 1. Euskal Herria munduan errekonozitua izateko, geure buruaren jabe izateko eta benetako demokrazia parte hartzaile baten kide izan nahi dugulako. 2. Justizia sozialaren bidetik, geure etorkizun ekonomiko eta soziala eraikitzeko burujabetza osoa behar dugu, etorkizuneko Euskal Herri oparoa eraiki nahi dugulako. 3. Geure hezkuntza sistema propio eta euskaldun baten bitartez, euskaraz bizitzeko aukera eskaini nahi dugulako: euskal kulturak munduan bere tokia izatea nahi dugu. 4. Injustiziak gaindituz eta bakoitzaren jatorri, genero, sentimendu edota erlijioaren gainetik, guztiontzako eta guztion arteko Euskal Herri dibertsoa eraiki nahi dugulako. 5. Gazteriari eta ondorengo belaunaldiei Euskal Herri alai, anitz eta aske batean bizitzeko aukera eman nahi diegulako. Hau finkatuz, gaztekideok Euskal Herriko hainbat herrietan egingo diren galdeketak bultzatuko eta babestuko ditugu. Gazte Abertzaleakeko kideok herri galdeketen aldeko ekimenetan parte hartuko dugu eta dei egiten diogu euskal gazteriari bertan ere parte hartu dezan. Martxoaren 19an, eta etorriko diren herri galdeketa ezberdinetanere, bai...


Eragile anitzen babesa jaso du biharko greba orokorrak - Usurbil - Noaua.eus\nEragile anitzen babesa jaso du biharko greba orokorrak\nNoaua Aldizkaria 2020-01-29 09:00\nGogoan izan, Euskal Herriko Eskubide Sozialen Kartak biltzen duen euskal gehiengo sindikalak eta eremu ezberdinetako eragile anitzek (mugimendu feministak, ekologistak, pentsiodunenak...) deitu dute lan, pentsio eta bizi duinen aldeko osteguneko greba orokorra. Babes zabala jasotzen ari da deialdia. Usurbili eta Buruntzaldeari dagokionez, bi adibide: aipatu eragile guztiotako herri ordezkaritzez gain, Erraustegiaren Aurkako Mugimenduak edota ikasle zein gazte mugimenduetako eskualdeko eragile anitzek bihar greba egiteko luzatu duten gonbita.\nBURUNTZALDEAKO GAZTE ETA IKASLEOK GREBARA!\nAzken urteetan, krisiaren aitzakian aplikatu diren politika neoliberal guztiek bereziki kolpatu gaituzte gazteak. Langile belaunaldi berrien bizi baldintzak eta eskubideak ezarri dituzte erasoaldiaren jo puntuan enpresariek, patronalek eta horien alde egin duten instituzioek, horrela iraganean borrokarekin eskuratu ziren lorpenak ezabatu eta gure esplotaziotik are gehiago aberasteko. Prekarietate gordinaren adibideak nonahi aurki ditzazkegu. Langile eta herri sektoreen bizitzen prekarizazio prozesu orokorraren baitan gazteok ez baikara kasu isolatu bat: gutxieneko pentsioa bermatuta ez daukaten nagusiak, soldata arrakala eta zaintza lanen aitortza eza lehen pertsonan pairatzen dugun emakumeak*, kalitatezkoa ez den eta sumisiora lotzen gaituzten hezkuntza sistemen menpeko ikasleak... bakoitzak modu espezifikoan bizi arren, guztiak prekarizazio prozesu beraren ertzak dira.\nHezkuntzatik hasi dute erasoaldi hori, murrizketak eginez, LOMCE eta Heziberri erreformak inposatuz... Gure ikasketa prozesua osatzeko balio beharko luketen praktikaldiak aprobetxatzen dituzte maiz enpresariek doako lana eskuratzeko eta bide batez, horrekin diru laguntzak jasotzeko. Lan bat eskuratzea lortzen badugu berriz, prekarietate gordinenari egin behar diogu aurre, sektore guztietan zabaldu duten azpikontratazioaren, aldi baterako lanen edota autonomo faltsuen kontratuen ondorioz. Geure kabuz bizi ahal izateko aukera ere ukatzen digute, espekulazioaren baitan ordainezinak diren etxebizitzen prezio eta alokairuak ezarriz. Alde guztietatik, lan esplotazio horretan oinarritzen den aisialdi eredu merkantilista inposatzen digute, gure osasuna pozoitzera ere iritsiz, besteak beste, langile auzoetan neurrigabe ugaritzen ari diren apustu-etxeak irekiz. Horren aurrean gazteak esaneko eta isilik nahi gaituzte. Baina argi utzi dugu ez garela makurtuko. Indartsu atera gara kalera mugimendu feministan, eraso sexisten aurka, egiturazkoa den indarkeria matxistaren benetako erantzuleak diren botere judizial, ekonomiko eta instituzionalak seinalatuz.\nMugimendu zabala eratu dugu ingurumenaren defentsan, planeta hondamendira daramaten multinazionalen eta Euskal Herrian aurrera eraman nahi diren proiektu txikitzaileen aurka. Ez dugu onartuko gure borrokak sistema honen aldeko politikari eta enpresariek euren propagandarako erabil ditzaten, gero ezer ez aldatzeko. Benetako eraldaketa sozialaren aldekoa da gure borroka, duintasunez lan, bizi eta ikasi nahi dugulako.\nEuskal Herrian, gazteok sistema kapitalista heteropatriarkalak inposatu nahi duen eredu prekarioaren eta zapalkuntza ororen aurrean antolatzeko eta borrokatzeko grina eta borondatea erakutsi dugu. Eremu ezberdinetatik, egunero gure bizi baldintzak erasotuz eta ahotsa kendu nahi digutenei aurre egiteko alternatibak sortzen. Buruntzaldeako gazteok ofentsibara salto egingo dugu Urtarrilaren 30eko Greba Orokorrean. Gazte zein herri mugimenduko ehunka eragileren sinergiak sortu eta gazte orori greba orokorrean lehen lerroan parte hartzeko deia luzatzen diegu, pentsiodunekin, mugimendu feministarekin eta orokorrean langile klasearekin indarrak batuz.\nHalaber, gazteon presentzia eta aldarrikapenak ozen oihukatzeko dei egiten dizuegu urtarrilaren 30ean, 19:00etan Hernanin Eskubide Sozialen Kartak deituriko Buruntzaldeako mobilizazioaren baitan egongo den Gazte Blokean (18:30etan Tilosetan, Hernani) parte hartzera.\nBuruntzaldean, urtarrilak 30, greba orokorra!\nAztarrika Usurbilgo Gazte Asanblada\nKafe Tertulia Usurbilgo eragile feminista\nUsurbilgo Txozna Batzordea\nUdarregiko Ikasle Talde Feminista\nAndoaingo Asanblada Feminista\nElebeltz gune autogestionatua\nOriarteko Ikasle Asanblada


Baionako ospitaleko kasuan, lehen aldia da bertan aurkeztu garela, zuzendaritzak jarritako oztopoen gainetik, aurkezterako garaian ez baitzuen gure zerrenda onartu. Paueko Administrazio Auzitegira jo genuen, ordea, eta epaitegiak arrazoia eman eta hauteskundeetan aurkezteko eskubidea genuela berretsi zuen. Bada, delegatu bat lortu dugu bertan, 91 boto eskuratu eta gero; botoen %7, hain justu.\nIpar Euskal Herriko Hirigune Elkargoan ere LABek izango du ordezkaritza. 2 delegatu lortu ditugu, eta bigarren indar sindikala izango gara. CFDT lehen indarra da bertan, 5 ordezkarirekin. CGT sindikatuak bakarra izango du.\nUdalei dagokienez, lehen aldia da Urruñako Udalean hautagaitza aurkeztu dugula, eta sindikatu bozkatuena izan gara bertan, CGT sindikatuaren aurretik. 2 delegatu izango ditugu, bozken ia %70 lortu eta gero, 58 boto eskuratuta. CGT-ek delegatu bakarra izango du, 25 boto lortu eta gero.\nKanboko Udalean, LABek eskuratu ditu bertako 3 delegatuak. Hendaiako Udalean, berriz, 2 delegatu lortu ditugu. Kasu honetan, CGT sindikatua da lehen indarra, 3 delegaturekin.\nLABen presentzia Ipar Euskal Herrian gero eta nabarmenagoa izateaz gain, ordezkaritza izan ohi dugun lantokietan indartsu jarraitzen dugu; Hendaiako Sokoa enpresan, kasu. Hain justu, LABek bosgarrenez irabazi ditu hauteskunde sindikalak bertan. Lehen kolegioko 16 ordezkarietatik 12 izango dira LABekoak eta bigarren kolegioko 4 ordezkarietatik, 3. Gehiengo zabala, beraz.\nHorrenbestez, LAB emaitza oso onak lortzen ari da Ipar zein Hego Euskal Herrian, azken urteetan osatutako ibilbidearen harira. Lan baldintzak bakarka inposatu nahi dizkiguten garaiotan, LABek irtenbide argia proposatzen du: kolektiboki erantzutea. Izan ere, eskubideak lortzeko elkartasuna eta antolakuntza da gure alternatiba.


Laboral Kutxak 109,2 milioi euroko mozkin bateratua lortu zuen iaz - Arrasate - Goiena.eus\nLaboral Kutxak 109,2 milioi euroko mozkin bateratua lortu zuen iaz\nGoiatz Arana Begiristain 2015-02-19 15:38\nLaboral Kutxak 2014ko emaitzen berri eman du: 109 milioi euroko mozkin bateratua lortu zuen iaz; bere kaudimena sektoreko onenetakoa da; eta kreditu kopuruak gora egin du: azken seihilekoan, %25 hazi da hipoteken merkatuan eta %17 kontsumokoan. Emaitzak eskuetan, aurreikuspenak bete dituztela adierazi dute entitatetik.\n2014ko ekitaldiaren ezaugarri orokorrak kontuan hartuta, Laboral Kutxak balantze orekatua, likidezia-maila bikaina eta kapitalizazio handia izan ditu ekitaldia ixtean, entitateko iturriek jakitera eman dutenez.\nAzaldu dute baita ere emaitza-kontuak ohiko negozioaren sendotasuna jarri duela agerian, eta entitateak bete dituela aurreikuspenak, gastuei eutsi eta hornidurak txikitu izanari esker. Horrenestez, mozkin garbi bateratua 109 milioi eurokoa da –aurreko ekitaldikoa baino %26 handiagoa– eta, emaitza horri esker, Laboral Kutxa sektoreko entitate errentagarrienetakoa dela azaldu dute. Espezializazioan oinarritutako negozio-ereduaren garapenak ere zerikusia izan du ekitaldiko eboluzio positiboan, euren esanetan.\nIazko ekitaldian zehar, Laboral Kutxak 20 milioi euroko diru-laguntzak bideratu zituen.


Bigarren elurtea | Osatzetik Arintzera\nOlentzerok ondo ikusi ditu zirrikituak Gabon hauetan, eta aurten ere bete-betean asmatu du. Ramon Olasagasti eta Cesar Llagunoren komikia ekarri dit, “Iñurrategi anaiak”. Baita Juanjo San Sebastianen azken liburua ere, “¿Cuánto es mucho tiempo?”.\nElurrak ere, aste hauetan, planetaren berotze globalaz ahantzarazi digu. Azken urte hauetan neguak ez dira hain neguak izan eta, su-eten moduan bada ere, oso ongi etorria da nire aldetik bigarren elurte oparo hau. “Mendian bizi, hirian bizi”… Iñurrategitarren komikian, pasarte hau arrantzatu dut: “Ez baita gauza bera neguan mendira joatea eta neguan mendian bizitzea“. Albertoren hitzak hauek ere: “Gu neguaren bila mendira, bizitzaren bila goaz, hotza sentitzera, emozioen bila. Ni goi-mendian, bizitza sinpleenera mugatzen den eremu zailenetan sentitu izan naiz bizien“.\nNik ondo gogoratzen dut behin, Urzainkiko ostatuan, arrebarekin eta Erandioko bi lagunekin asteburua pasatzen, ostalariak esan ziguna: “Hasieran, hasi zinetenean etortzen, ez genuen ulertzen zergatik uzten zenituzten zuen etxe beroak, Iruñean edo Bilbon, hona etortzeko“. (Neuk ere bizitza topatu nuen asteburu hartan Adiko tontor elurtuan, Zilbetitik igota, Arantzarekin, Edu eta haren arrebarekin. Hori gozatua! Egun hartan zortea lagun izan genuen, izan zelako herrira iritsi, kotxean montatu, eta sekulako txingor zaparrada jausten hasi…).\nAbenduaren hasieran, lehenengo elurtean, Bilbo izan da geure aterpea. Bertan estreinatu genuen MHHH, bi aurkezpenetan banatuta, eta hirugarren proiekzio batekin propina bezala. Hilabete honetan, Arrasaten aurkituko dugu lehenengo aterpea, Amaia antzokian urtarrilaren 12an. Maskarek erdi estalita bada ere, espero dut aurpegi ezagunak topatzea. Baita ezezagunak ere, noski. Trilogiaren bigarrena, SB, bertan estreinatu genuen 2017an, eta obra horren bi protagonistekin azken hau konpartitzea zoragarria litzateke: Heriotzari eta bizitzari begiratzeko beste ikuspegi bat.\nLan ibilbidean, hainbat pertsona egokitu zait akonpainatzea euren bizitzen amaieran, Arrasaten. Haietako batzuen senideekin jarraitu dut harremanetan gerora ere. Ospitalean hil zen orain dela urte asko aspaldiko paziente bronkopata bat, zeinekin harreman estua izan nuen. Haren alarguna ikusi dut urte hauetan zehar, esate baterako seme bat mendian istripuz hil zenean, Udalatx aldean. Hirian hil. Mendian hil.\nBigarren aterpea Ordizia izango dugu, urtarril zuri honetan, hilaren 21ean. Eta hirugarrena Aretxabaleta, otsailean.\nHurrengo elurte arte!\n← Oharrak nire semearentzat\nZenbat da denbora asko? →


Errealitate birtualeko betaurrekoek 3000 dolarreko kostua izan dezakete eta 8K pantaila bi | Mac-ekoa naiz\nErrealitate birtualeko betaurrekoek 3000 $ balio dezakete eta 8K pantaila bi eraman ditzakete\nAppleren errealitate birtualeko betaurreko litekeenei buruz hitz egiten jarraitzen dugu. Zurrumurruek oraingoan errealitatea oso laster izan litezkeela adierazten dute, baina oso jende gutxiren eskura egongo direla. Gailu honetan jarri den prezioa ingurukoa da 3000 euro, oso prezio elitista, noski, azken Apple-ren estilokoa.\nZurrumurru edo txosten berriek adierazten dute Apple-ren errealitate birtualeko betaurreko berrien merkaturatzea oso gertu egon litekeela oso urruneko prezioan. 3000 euro inguru izango lirateke. Horregatik, txostenak berak adierazten du konpainiaren kalkuluen arabera, egunean Apple bat dendan unitate bakarra salduko luketela. Dokumentu hau agertu da Informazioan. Errealitate mistoaren betaurrekoak izango dituztela ere esaten da bi pantaila 8K bereizmenarekin bakoitza.\nZurrumurruen prezioa agian ez da oso urruna izango, azkenean iragarpen guztiak egia bihurtzen badira. Badirudi izango duela dozena bat kamera baino gehiago mugimenduak jarraitzeko eskutik helduta eta erabiltzen duten pertsonei mundu errealeko bideoak erakusten. 8K bereizmen oso altuko 8K pantailekin eta teknologia aurreratuekin batera, begien jarraipena egin ahal izango duzu. Gailuan XNUMXK bi pantaila sartzeak bere irudiaren kalitatea beste modelo batzuena baino askoz ere handiagoa izango litzateke.\nEgunkarian aipatzen duten iturria ezezaguna da, adierazten dutenaren arabera, baina badirudi zertaz hitz egiten duen eta ematen duen informazioa oso egiazkoa izan daitekeela. Litekeena da aipatutako ezaugarrietarako eta zurrumurrua duen gailu hau gailu hori izatea, Partikularrei baino, enpresei zuzenduta dago. Ideia horrek errealitate birtualeko betaurrekoen bi modeloen existentziaz hitz egiteko aukera ere ekar dezake.\nBat norbanakoentzat, funtzio gutxiagoko eta, jakina, merkeagoa den eredu arinagoa izanik eta hemen aipatu dugun eredua, langile espezializatuagoentzako pentsatua.\nArtikuluaren bide osoa: Mac-ekoa naiz » Apple » hearsay » Errealitate birtualeko betaurrekoek 3000 $ balio dezakete eta 8K pantaila bi eraman ditzakete\nBeste bi hautagai Ted Lasso, orain SAG sarietakoak\nApplek garatzaileei DTK Mac mini A12Z itzultzeko eskatzen die


Emakume Abertzaleon Topaketen aurkezpenak hausnarketa egin du | Mondraberri Arrasateko Ataria\nHasiera Albisteak Emakume Abertzaleon Topaketen aurkezpenak hausnarketa egin du\nEmakume Abertzaleon Topaketen aurkezpenak hausnarketa egin du\nArrasateko Bilgune Feministak antolaturik, 30 bat emakumek deskolonizazioaz, arrazakeriaz,… gogoeta egin zuten. Hausnarketa honek segida izango du nazio mailako topaketetan.\nArgazkiak: Arrasateko Bilgune Feminista.\nArrasateko Bilgune Feministak antolaturik, bailarako 30 bat emakume elkartu ziren atzo goizean Arrasateko Gaztetxean.\nAntolatzaileek eskertu zuten emakume ugarik, Covid-19aren testuinguruan, ekitaldian parte hartu izana: “Eskertzekoa da testuinguru honekin hausnarketa, eztabaida edota aurkezpen saio hauetara etortzeko gogoa izatea”.\nHalaber, neurriak bete ahal izateko eta aforoa mugatzeko, ABFek izen-ematea antolatua zuen, eta saioan zehar neurriak hartu zituzten.\n“Ekitaldia ondo bidean joan da, gustura jardun dugu eta goxo”, baloratu du Garazi Bedatse Barberan Garai kideak.\nEmakume Abertzaleon VIII. Topaketa Feministen aurkezpena izateaz gain, Arrasateko Bilgune Feministak bere burua ere aurkeztu zuen, “bailarako hainbat emakumeri zuzenean aurkeztuz”.\nGainera, nazio mailako topaketen gai zentralaz hausnartu zuten, “gogoeta dinamika bati hasiera emanez, eta hausnarketa honi jarraipena emango zaio Topaketetan, horren inguruan Bilgune Feministak daraman bidea osotzeko”.\nGaztetxeko saioan “harreman kolonialen ertzak aztertu ditugu, Euskal Feminismotik argazki gaurkotu bat egin ahal izateko, eta ikusi dugu prozesua bera dela garrantzitsuena. Hau da, hausnartzen jarraitzea, elkarlanak sustatzea, saretzea, elkar entzutea,…”.\nEmakume Abertzaleon VIII. Topaketa Feministak ekimenaren izen-ematea aste honetara arte zabalik egon da. “Hasieran aurreikusten zen nazio mailako Topaketak Oreretan egitea, denok bertan elkartuta, baina azkenean ez da posible izan, eta modu deszentralizatuan egingo dira”.\nHorrela, herrialde bakoitzean bi tokitan gauzatuko dira, talde txikiagoetan. Aipatzekoa da Oreretako hitzordurako 300 plaza antolatu zirela eta aste bakar batean bete egin zirela.\nHorrek erakusten du “Euskal Herrian badela deskolonizazioarekiko eta arrazakeriarekiko interesa, gure pribilejio zuriak zalantzan jartzeko, eta hori pozgarria da”.\n“Arrasaten bildu garenok poztu gaitu ere bailaran badirela adin tarte, herri,… ezberdinetako pertsonak gai honekiko sentsibilizatuta daudenak, eta lanerako gogoz. Baloratzekoa da ere parte-hartzaileek denbora hartzea gure burua berrikusteko, gure arrazakeria eta pribilejioak begiratzeko,…”.